Baketball is Life - Sve ostalo su sitnice - Ostale Igre - Balkan PES BOX\nMiroslav ''Muta'' Nikolić novi trener KK Vojvodina!\nProslavljeni srpski trener Miroslav ''Muta'' Nikolić dogovorio je danas sa čelnicima košarkaškog kluba Vojvodina, iz Novog Sada sve uslove oko preuzimanja ove ekipe. Klub se takmiči u Košarkaškoj ligi Srbije, a prioritetni cilj u novoj sezoni je ulazak u drugu ABA ligu, što je moguće kroz dobar plasman u domaćem šampionatu. Na svome predstavljanju, popularni Muta je rekao da mu je velika čast da (opet) sedne na kormilo novosadskog prvoligaša i da će, zajedno sa igračima učiniti sve da klub vrati tamo gde on zaslužuje biti, u samom vrhu regionalne košarke. ''Novi Sad je dobra baza za razvoj mladih dečaka. Mnoga poznata imena su stasavala noseći dres ovoga kluba, između ostalih Gurović, Kalinić, Tepić, Čanak... su samo neka od njih. Nakon gašenja tima kojeg sam ja nekada vodio, Vojvodina Srbijagas, novosadske vlasti i uprava KK Vojvodine prepoznali su potrebu jednog ovako velikog centra košarke za dobrim timom i u ekspresnom roku su vratili vojvođansku košarku na pravi put. Na meni i mojim igračima je sada da taj put nastavimo. Što se tiče nekih izmena/promena u rosteru u odnosu na sadašnje stanje, ono će biti pre svega dirigovanom finansijskom situacijom, trudićemo se da damo neki akcenat ekipi dobrim pojačanjima ali momci koji su ovde će morati izneti najveći teret na svojim plećima. Više mislim da će problem biti u treneru jer je ispao iz forme u poslednje vreme haha", bio je više nego raspoložen na konferenciji Nikolić. "Naš prvenstveni cilj je da sezonu završimo među 8 ekipa koje će takmičenje nastaviti u Superligi Srbije, a tamo da se domognemo jednog od mesta koje vodi u regionalni nivo takmičenja, ABA 2 ligu. Naravno, plasman na završni turnir Kupa Koraća, kroz Kup Srbije, je još jedan od imperativa ove ekipe."\nPozzić drugari, pisaću ono neku pričicu, radi se o ABA 2K19 patchu koji sam skinuo za NBA 2K14 i imam stvarno želju da napravimo nešto, pa polako :)\nKošarkaši Vojvodine krenuli sa pripremama, na prozivci 12 igrača!\nKošarkaši novosadskog giganta krenuli su sa pripremama za novu sezonu. Pod trenerskom palicom Miroslava Mute Nikolića, treninzi su krenuli u maloj sali novosadskog Spensa. Prvotimci će prepodnevne treninge fizičke pripreme raditi na atletskoj stazi Đačkog igrališta, dok popodne sledi rad sa loptom u hramu novosadskog sporta. Na prvom treningu su se pojavili svi igrači iz prethodne sezone: Stojanović, Berbakov, Anđušić, Zarić, Birovljev, Šućur, Majstorović, Kovačević, Prica, Matović, Atanasov i Dželetović. Radi se dobro, a prvi treninzi su zadovoljili i novog-starog trenera novosadskog kluba. U svakom slučaju mnogo razloga za zadovoljstvo i optimizam u gradu na obali Dunava.\nSidy Djitte - novosadski teškaš!\nNovosadska Vojvodina dobila je veliko pojačanje u reketu pred početak sezone. Naime, u novosadski klub je kao slobodan igrač došao gorostasni igrač senegalskog porekla - Sidy Djitte. Djitee(25) igra na poziciji centra, a visok je 208 cm. Odlikuju ga velika snaga pod košem i izrazita skočnost. Bio je student Clemson Univerziteta u SAD, dok je u Evropi prethodno nastupao za Sutjesku iz Nikšića. Nažalost, brzo se povredio tako da je propustio veći deo sezone, nakon čega je usledio i raskid ugovora. U ABA 2 ligi prosečno je beležio 9.3 poena u 8.3 skokova po meču, uz odličan šut iz igre (60%) za oko 25 minuta provedenih na parketu. U Novome Sadu kažu da bi u toku ovih dana moglo da se očekuje još jedno pojačanje, i da bi sa njim trebali da završe letnju pijacu. Ostaje da se vidi o kome je reč.\nFilip Čović povratnik u redove Vojvodine!\nDobro poznato lice u srpskoj košarkaškoj javnosti Filip Čović ojačaće redove novosadskog superligaša. Čović(29) će se tako vratiti u klub i grad u kojem je igrao u sezoni 2012/13. Čović je svoju karijeru započeo u beogradskom FMPu, odakle se 2011. preselio u Crvenu Zvezdu. Upravo iz Zvezde, Čović se i tada 2012. godine preselio u Vojvodinu, da bi na kratko igrao i u Grčkoj u dresu KAODa. Potom se vratio u FMP, koji je maestralnim igrama uveo u jadransku ligu, a potom i u prvim sezonama sačuvao u najjačem rangu. Svoj drugi pokušaj u crveno belome dresu imao je krajem sezone 2017/18, kada je usled kadrovskih promena u igračkom sastavu opet zadužio crveno belu opremu. Sa Zvedom je osvojio Superligu Srbije. Ipak, dolaskom pre svega trenera Tomića u CZV, a potom i inostranih pojačanja u vidu Berona i Reglanda, Čović je pao u drugi plan, tako da je potrvrdno odgovorio na ponudu novosadskog velikana.\nFinalni roster KK Vojvodina 2018/19\n03 - Filip Čović\n05 - Aleksa Stojanović\n06 - Branimir Berbakov\n04 - Aleksa Zarić\n08 - Petar Šućur\n10 - Luka Anđušić\n16 - Aleksa Birovljev\n07 - Dušan Majstorović\n13 - Marko Kovačević\n11 - Dušan Prica\n18 - Danilo Matović\n14 - Đorđe Dželetović\n15 - Teodor Atanasov\n42 - Sidy Djitte\nTrener: Miroslav "Muta" Nikolić\nVojvodina u prvom meču sezone prejaka za Vrbas!\nNovi Sad, mala dvorana SPC Vojvodina, gledalaca: 200\nKošarkaši Vojvodine su u sklopu priprema za predstojeću sezonu odigrali prijateljsku utakmicu sa Vrbasom, članom druge muške lige Srbije. Razlika u klasi je bila evidentna od samog početka utakmice tako da su se košarkaši Vojvodine lagano izborili sa svojim suparnicima. Ono što može da raduje trenera Nikolića jeste da su svi igrači učestvovali u pobedi. Svakako vidi se da se dobro radilo i da košarkaši Vojvodine spremno dočekuju početak prvenstva i gostovanje u Novom Pazaru, ekipi koja ove godine puca na plasman u samom vrhu tabele.\nVojvodina - Vrbas 76:43 (21:10, 19:10, 16:9, 20:14)\nKK Vojvodina: Čović 15, Stojanović 11, Djitte 10, Atanasov 8, Majstorović 8, Prica 5, Zarić 5, Matović 5 (7sk), Anđušić 3, Šućur 2, Kovačević 2, Birovljev 2\nKK Vrbas: Filipović 10, Vasiljević 6, Borisov 5, Brkić 4, Pajić 4, Vasić 3, Jocić 3, Stevanović 2, Popović 2, Marinković 2, Popadić 2, Stefanović\nVoša startovala pobedom, u paklenoj atmosferi Pendika!\nNovi Pazar, sportska hala Pendik, gledalaca: 1500\nKošarkaši Vojvodine uspeli su, zasluženo da iščupaju pobedu u prvom kolu Košarkaške lige Srbije u Novom Pazaru. U paklenoj atmosferi, pred oko 1.500 gledalaca u sportskoj dvorani Pendik, Novosađani su zasluženo slavili rezultatom 60:56, Odlična odbrana se igrala na obe strane od samog početka meča, da bi gosti otišli na prvi predah sa 5 poena prednosti, 12:07. Ipak da ova utakmica neće biti ni malo lak posao, nagovestili su domaći košarkaši, koji su odigrali sjajno u drugoj četvrtini, te su preko raspoloženih Slavkovića i Hadžifejovića stigli do +8, 30:22 na poluvremenu. Ništa nije polazilo za rukom u tom momentu igračima novosadskog kluba, a jedina svetla tačka bio je iskusni plejmejker gostiju Filip Čović. Novom trojkom Slavkovića Novopazarci su otišli na najvećih +10, 36:26 sredinom treće deonice. Ipak, iskusni trener Nikolić uspeo je da prene svoje igrače iz letargije u koju su zapali, da bi Novosađani zaigrali mnogo bolje u nastavku i smanjili na svega dva poena razlike na ulasku u poslednju četvrtinu, rezultat je bio 43:41 u korist domaćina. Dugo su pokušavali gosti da pređu u vođstvo, međutim svaki nalet su sjajni domaćini nošeni vatrenom atmosferom odbijali. Ipak, Luka Anđušić je taj koji trojkom dovodi Vojvodinu u vodstvo posle dugo vremena, 49:47 za Novosađane. Kada je Majstorović pogodio za 2, i odlepio goste na +4, 90 sekundi do kraja, dobar deo ljubitelja košarke je pomislio da je to gotova stvar. Ipak, tako nisu mislili i domaći igrači koji preko Nemanje Krstića dolaze u vođstvo 50 sekundi do kraja, 56:55. A onda šok za navijače domaćih, kao hladan tuš, trojka Majstorovia za 58:56. U narednom napadu Krstić promašuje otvorenu trojku, i Novopazarci se odlučuju da ne prave faul već da brane poslednji napad. Filip Čović je probao step back trojku na isteku vremena, međutim promašio je, ali sjajni Sidy Djitte se dokopao skoka koji je ispostaviće se rešio utakmicu. Na kraju, Čović siguran sa linije bacanja, za konačnih 60:56.\n"Nikada nije lako kada igrate u ovako paklenoj atmosferi, ali čestitao bih mojim momcima na veoma važnom pobedi na otvaranju prvenstva", jasan je bio trener Nikolić na konferenciji za medije, nakon meča. "Novi Pazar je odlična ekipa, koja ima sigurno jedan od "vrelijih" terena i ligi, i verujem da će mnogima pomrsiti račune. Na našu sreću, mi smo bili dovoljno koncentrisani, borbeni i verujem da smo zasluženo stigli do trijumfa. Sada se okrećemo narednom protivniku, u goste nam dolazi ekipa Vršca, koja nastupa u ABA 2 ligi. Izuzetan protivnik, ali nadam se da ćemo uz pomoć naših navijača uspeti da zadržimo dobar momentum, koji smo ostvarili ovom pobedom".\nNovi Pazar - Vojvodina 56:60 (07:12, 23:10, 13:19, 13:19)\nOKK Novi Pazar: Slavković 12, Hadžifejović 10, Radonjić 8, Krstić 7, Hajrović 7, Bulatović 4, Vujović 4, Nusmanović 2. Muratović 2, Mukanović, Brunčević, Han\nKK Vojvodina: Čović 20 (4as), Djitte 12 (6sk), Majstorović 8, Stojanović 6, Anđušić 4, Prica 3, Atanasov 2, Zarić 2, Matović 2 (7sk), Kovačević 1, Šućur, Birovljev\nTabela Košarkaške lige Srbije - 1.kolo:\nVojvođanski derbi pripao Vršcu, Vojvodina imala šut za pobedu!\nNovi Sad, mala dvorana SPC Vojvodina, gledalaca: 700\nMalo je falilo da košarkaši Vojvodine, u derbiju drugog kola Košarkaške lige Srbije naprave malo iznenađenje i savladaju ekipu Vršca, koja se između ostalog takmiči i u regionalnom nivou takmičenja, ABA 2 ligi. Odvažno, od samoga starta krenuli su izabranici Mute Nikolića, bez respekta prema velikom rivalu, i odlično su se nosili. Na kraju prve četvrtine, rezultat je bio poravnat 15:15. Duža klupa i iskustvo igrača Vršca je presudilo u drugoj četvrtini, gde su uglavnom kontrolisali stvari i došli do osetne prednosti na poluvremenu, 38:30 je bilo za goste. Ipak, Vojvodina je nastavila da pritiska, bez obzira na rezultatski zaostatak, te je na sredini treće deonice nakon polaganja Zarića rezultat opet bio u egalu 47:47. Kapetanović je dao novo vođstvo Vrščanima, da bi Munidžaba sekundu pre kraja položio za 55:52 prednost gostiju. Ako do sada nisu znali kakvu zver u reketu imaju, navijači Vojvodine su mogli u to da se uvere početkom zadnje deonice. Sjajni Sidy Djitte je zablistao na terenu. Zakucavanje, pa ukradena, pa duga dvojka, pa koš uz faul... 7:0 serija mladog Senegalca i Vojvodina je bila u prednosti 59:55. Međutim Vrščani su imali odgovor u supertalentovanom Nemanji Kapetanoviću. Timovi su se smenjivali u vođstvu, da bi Djitte novim košem uz faul odveo Vojvodinu na 67:64. Ali u sledećem napadu Munidžaba, nova trojka za poravnanje rezultata. Spetljali su se košarkaši Vojvodine, a to su Vrščani znali da iskoriste, serija 6:0, za vođstvo Banaćana od 73:67. Majstorović je vratio nadu domaćim navijačima, ali spremne odgovore su imali Brkić i Silađi, 77:70 na 40 sekundi do kraja. Muta Nikolić je tražio tajm aut, da bi Majstorović u narednom napadu opet pogodio za tri. Nisu imali izbora košarkaši Vojvodine no da fauliraju. Kapetanović je bio polovičan, ali ni domaći košarkaši nisu iskoristili svoj napad, te je Savović otišao na penale - i on takođe polovično. Čović je trojkom 22 sekunde do kraja smanjio na svega 3, 79:76. Ovoga puta Kapetanović je bio precizan u oba navrata, 81:76. Anđušić je sa svega par sekundi do kraja smanjio na 81:79. ali bilo je premalo vremena da se bilo šta više učini, tako da Vrščani zasluženo nose bodove iz Novog Sada.\n"Kao što smo govorili i pre meča, Vršac je jedna sjajna ekipa, koja nije slučajno godinama u vrhu srpske košarke", rekao je na obraćanju novinarima, trener domaćina Nikolić, "oni su došli danas po bodove i uspeli su u svojoj nameri. Mojim momcima bih čestitao na borbi, međutim za razliku od prošlog meča u Novom Pazaru, ona nije bila dovoljna. Moramo izvući sve negativne aspekte iz ove utakmice i raditi na njihovom otklanjanju, kako bi postali bolji. Raduje što smo igrali sa jednim regionalnim predstavnikom Srbije na jednu loptu, to je pokazatelj da nas neke sitnice još dele od zacrtanog cilja, a to je da igramo i pobeđujemo najbolje u državi. Sledi nam gostovanje Beovuku u Šumicama, ekipi koja je startovala prvenstvo sa dva poraza. To ne sme da nas opusti i moramo maksimalno pristupiti utakmici, kako bi smo došli do novih bodova", jasan je bio Nikolić.\nVojvodina - Vršac 79:81 (15:15, 15:23, 22:17, 27:26)\nKK Vojvodina: Čović 26, Djitte 16 (7sk), Majstorović 9, Matović 8, Anđušić 6, Atanasov 4, Zarić 4, Stojanović 3, Šućur 2, Prica 1, Kovačević, Birovljev\nKK Vršac: Savović 17 (11sk), Munidžaba 16, Kapetanović 15 (5as), Jovanović 8 (8sk, 6as), Ćirković 6, Mitrović 6, Uzelac 4, Radivojević 3. Brkić 2, Silađi 2, Ognjenović 2 (5sk), Simović\nTabela Košarkaške lige Srbije - 2.kolo:\nVojvodina se mučila, na kraju ipak slavila!\nBeograd, SC Šumice, gledalaca: 100\nKošarkaši Vojvodine su uspeli nekako da dođu do druge pobede u Košarkaškoj ligi Srbije. Ovoga puta bolji su bili od, do ovog kola, fenjeraša Beovuka. Ležerno su gosti ušli u meč, po principu "lako ćemo" što su domaći igrači iskoristili i u potpunosti uhvatili momentum na njihovoj strani. Ipak, neke početničke greške uticale su na to da Vojvodina ode na prvi predah sa sigurnom prednošću od 23:18. U drugoj četvrtini sve se okrenulo. Košarkaši Vojvodine su stajali na terenu i posmatrali kako im utakmica odlazi iz ruku. Maestralno su u tom momentu igrali Živanović, Matijašević i družina, tako da je Beovuk otišao na poluvreme uz prednost od čak 6 poena, 43:37. Sigurno da strateg gostujućih nije bio zadovoljan igrom svojih igrača i da je imao šta da im kaže. Izgleda da su kritike urodile plodom jer je Vojvodina dobila narednu četvrtinu i pred poslednjih 10 minuta igre je imala prednost od 4 poena. A u poslednjoj četvrtini igralo se poen za poen. Nisu se predavali igrači Beovuka, ali Vojvodina je imala u svojim redovima fenomenalnog Filipa Čovića, koji od povratka u novosadski klub igra fenomenalnu košarku. Čak 33 poena uz 9 asistencija je omaleni plej zabeležio kako bi pomogao svom timu da osigura (već viđene) bodove iz Beograda. Na kraju 82:79.\n"Nisam ni malo zadovoljan današnjim nastupom", rekao je novinarima popularni Muta, "mislim da ovakvom igrom nismo ni zaslužili pobedu. Svojim momcima sam u prethodnih nedelju dana više puta skretao pažnju da se radi o izuzento neugodnom protivniku, ekipi koja je sticajem okolnosti trenutno na poslednjem mestu (igrali su protiv Dinamika i Novog Pazara u prva dva kola nove sezone). Izgleda da moji igrači nisu to primili k' sebi, i previše ležerno su ušli u ovaj meč, po principu Beovuk će sam sebe da pobedi. Srećom, u ekipi imamo jednog igrača kakav je Filip Čović, koji je svojim iskustvom i kvalitetom danas doneo prevagu. Ali ostali momci moraju da se pogledaju u oči i dobro zapitaju".\nBeovuk - Vojvodina 79:82 (18:23, 25:14, 13:23, 23:22)\nKK Beovuk: Živanović 17, Jevđenić 10, Riboškić 10 (5as), Maksimović 9, Matijašević 7, Xuxin 6, Bezbradica 6 (8sk, 5as), Grušanović 6, Kostić 4, Vučićević 4 (5as), Andrejević, Čabarkapa\nKK Vojvodina: Čović 33 (9as), Djitte 14 (7sk), Majstorović 9, Anđušić 7, Kovačević 4, Atanasov 4, Prica 4, Birovljev 3, Zarić 2, Šućur 1, Matović 1 (6sk), Stojanović\nTabela Košarkaške lige Srbije - 3.kolo:\nEksplozija Mladosti, Vojvodina poražena!\nNovi Sad, mala dvorana SPC Vojvodina, gledalaca: 300\nKošarkaši Vojvodine još jednom su pretrpeli poraz na svom terenu. Ako su posle prethodnog, od Vršca, navijači i mogli donekle zadovoljni da se vrate kućama, danas to svakako nije bio slučaj. Jer Vojvodina je bila veliki favorit, pred ovaj duel. Ruku na srce, izabranicima Miroslava Nikolića se nije ponovilo prošlonedeljno izdanje protiv Beovuka, pojedini mladići iz Mladosti su odigrali utakmice života i pokazali da Partizan, čija je Mladost iz Zemuna razvojni tim, ima na šta da računa. Ali sve to na stranu, Vojvodina pred domaćim navijačima mora da pruža bolje partije. Nikola Tanasković je odmah na početku poveo svoju ekipu, postigavši svih 15 prvih poena Mladosti. Za to vreme Vojvodina se mučila, te nije ni čudo da je rezultat pokazivao 15:06 posle svega par minuta igre. Novosađanima nije išlo na ruku ni to što je iz igre mora da izađe Matović, koji se povredio prilikom jednog doskoka (doduše, nakon ukazane pomoći vratio se na teren). Prva četvrtina završena je na kraju velikom prednosti za Mladost, 23:12. Pokušali su igrači Vojvodine ali Mladost je uspešno odbijala svaki njihov napad, za velikih +12 na poluvremenu, 44:32. Stegli su odbranu crveno-beli početkom poluvremena, i uspeli da pomalo zbune mlade igrače iz Zemuna, što je doprinelo topljenju razlike. Kada je Dušan Prica zakucao za 47:44 i -3 Vojvodine, svim prisutnima se činilo da je upravo to momenat kada se lomi utakmica. Ali, umesto priželjkivanog epiloga, usledila je nova serija Mladost koja je sa serijom 3 opet otišla na +11, 60:49 na kraju treće deonice. Vojvodina je imala snage za još jedan, finalni napad. Stilo se do 63:59, ali par izgubljenih lopti i promašenih zicera, odlučili su pobednika. Na kraju zasluženo Mladost nosi bodove iz Novog Sada, 76:69.\n"Danas nam se vratilo za lošu igru u Beogradu pre nedelju dana", započeo je svoje izlaganje Miroslav Nikolić, "naprosto takve utakmice vas kad-tad sačekaju i dođu na naplatu. Rekao sam i onda da smo imali malo sreće i da su momci iz Beovuka tog dana zaslužili više. Mi smo danas ušli bolje u utakmicu nego tada, ali igrali smo protiv izuzetno raspoloženog rivala. Svi ovi mladi momci su na radaru Partizana i imaju za cilj da se pokažu i dokažu u što boljem svetlu. Danas je presudnu ulogu imao Nikola Tanasković, ali sjajno su odigrali i Dimitriji Nikolić, odnosno Uroš Ilić i Tadija Tadić. Mi nismo imali odgovora na njihove napade kao ni na njihovu agresivnu odbranu, i zasluženo smo izgubili danas. Očigledno je da neke stvari će morati da se menjaju, jer osim pobede u Novom Pazaru, koja je takođe bila na "krv i nož", pa i donekle onog poraza od Vršca, mi nismo prikazali željeni nivo igre u skladu sa ambicijama kluba".\nVojvodina - Mladost Zemun 69:76 (12:23, 20:21, 17:16, 20:16)\nKK Vojvodina: Čović 23, Anđušić 14 (5sk), Atanasov 6, Majstorović 6 (8sk), Zarić 5, Matović 5 (10sk), Prica 4, Stojanović 2, Birovljev 2 (6sk), Djitte 2 (6sk), Šućur, Kovačević\nKK Mladost Zemun: Tanasković 22 (10sk), Ilić 12 (6sk), Novaković 8, Tadić 8, Nikolić 8 (11sk, 4uk), Bojović 6, Davis Jr. 4 (5as), Mikavica 3, B.Trifunović 3, Davitkov, U.Trifunović, Stanković\nTabela Košarkaške lige Srbije - 4.kolo:\nVojvodina angažovala Čedu Vitkovca, ugovor do kraja sezone!\nČedomir Vitkovac je novo pojačanje kluba iz Novog Sada. Nakon nedovoljno uspešnog starta u Košarkaškoj ligi Srbije, rukovodstvo kluba odlučilo se na angažman 36-godišnjeg igrača, do kraja sezone. Vitkovac bi trebao pre svega iskustvom, ali i kvalitetom da pomogne igračima kluba iz Srpske Atine da ostvare zacrtane ciljeve. Karijeru je započeo davne 1999. u dresu Napredka iz Kruševca, da bi 2003. prešao u redove Crvene Zvezde. Tamo se zadržao do 2006. godine i prelaska upravo u Vojvodinu Srbijagas, za koju je odigrao jednu sezonu. Nakon toga nastupao je za beogradski Partizan, odnosno podgoričku Budućnost i jedno kratko vreme za Igokeu iz Aleksandrovca. Sezone 2015/16 vraća se u Partizan, da bi krajem sezone otišao u Grčku, u ekipu Apollona iz Patrasa. U poslednjih 2 godine imao je angažmane i u Napredku iz Kruševca, odnosno Mornaru iz Bara. U karijeri je dva puta osvajao Jadransku ligu, 5 puta crnogorsku i 2 puta srpsku ligu. Uz to je dodao i 8 kupova (po 4 srpska i crnogorska). U Vojvodinu stiže kao slobodan igrač, a može da pokriva pozicije 3 i 4, koje su dosta važne za Vojvodinu.\nTo je Vojvodina! Pobeda, u igri sezone!\nStari Banovci, Hala Park, gledalaca: 400\nNajbolja utakmica ove sezone košarkaša Vojvodine i ubedljiva pobeda u 5.kolu Košarkaške lige Srbije. Jeste da protivnik nije bila ekipa velikog renomea, Dunav iz Starih Banovaca, ali radi se o nezgodnoj ekipi, koja pogotovo dobre utakmice igra na svom parketu. Ovoga puta priliku za tako nešto nisu imali. Košarkaši Vojvodine su od podbacivanje lopte kontrolisali dešavanja na terenu. Čović je sa dve trojke otvorio utakmicu, da bi nakon skoka u napadu Djittea rezultat pokazivao 08:01 za Vojvodinu. Opustili su se domaći, krenuo ih je malo i šut, ali više od 18:11 za Vojvodinu na kraju prve četvrtine nisu mogli. U drugoj četvrtini, Novosađani su zadržali ritam sa početka meča. Upisao se i novo pojačanje, Čedomir Vitkovac sa svojim prvim poenima. Mnogo tečnije, brže je delovala igra Novosađana, lopta je letela čas sa jednog čas na drugi deo parketa i to je rezultiralo vođstvom od 39:30 na kraju prvog poluvremena, završenog inače trojkom igrača domaćeg sastava, Nikolića sa pola terena. Treća četvrtina donela je novi nalet gostiju kojim su otklonili sve sumnje oko pobednika ovog meča. Čović, Djitte, Vitkovac, Majstorović, Anđušić, Matović svi su redom mučili odbranu domaćina. U poslednjih deset minuta ušlo se sa 59:42, da bi konačan rezultat bio Vojvodina - Dunav 75:58.\n"Mnogo bolji pristup igri i odmah mnogo bolji rezultat", bile su reči trenera Vojvodine. "Ogromnu širinu u igri smo dobili angažovanjem Čede Vitkovca, a to se danas i videlo. Sve je bolje funkcionisalo, od protoka lopte u napadu, pa do odbrane. Takođe pohvalio bih i igrače koji su ulazili sa klupe i dali svoj doprinos ovoj pobedi. Za nas je ovaj rezultat od izuzetne važnosti, kako bi smo podigli i nivo samopouzdanja pred susrete Kupa Vojvodine. U sklopu četvrtfinala, gostujemo ekipi Mladost Veternik u hali u Futogu i to je prvi korak ka plasmanu na Kup Radivoja Koraća, naredne godine".\nDunav - Vojvodina 58:75 (11:18, 19:21, 12:20, 16:16)\nKK Dunav: Nikolić 17 (6sk), Drašković 16, Miljković 7, Sućov 5, Planić 5, Miljenović 4, Bolović 2, Dragović 2, Borović, Đorđević, Vuković, Ivić\nKK Vojvodina: Čović 18 (6as), Vitkovac 11, Anđušić 10, Djitte 9 (9sk), Majstorović 8, Prica 4, Matović 4, Kovačević 3, Zarić 3, Birovljev 3, Atanasov 2, Stojanović\nTabela Košarkaške lige Srbije - 5.kolo:\nKreće takmičenje u kupu, Vojvodina gost Mladosti sa Veternika!\nKup Srbije na teritoriji Vojvodine je drugi stepen takmičenja za Kup Srbije. Osam ekipa sa teritorije Vojvodine međusobno će odmeriti snage, a dve najbolje plasirane takmičenje će nastaviti u Kupu Srbije. Igra se jedna utakmica, a domaćin je slabije plasirana ekipa, po rezultatima iz prošle sezone. Košarkaši Vojvodine se u četvrtfinalu sastaju sa ekipom Mladosti sa Veternika, članom Prve muške regionalne lige - grupa Sever, a meč će se odigrati u Sportskoj hali u Futogu.\nVojvodina sigurna na startu Kupa!\nFutog, Hala Sportova, gledalaca: 50\nKošarkaši Vojvodine uspešno su započeli svoje takmičenje u Kupu Srbije, na teritroriji Vojvodine, pošto su u četvrtfinalnom duelu savladali Mladost sa Veternika, rezultatom 77:51. Razlika u klasi je bila evidentna od samog starta, i iako je trenutno lider Prve muške regionalne lige - Sever, pružio jak otpor, to nije bilo dovoljno za ovakvu Vojvodinu. Trener Nikolić je šansu dao svim igračima. Početno odmeravanje snaga završeno je rezultatom 20:15 za Vojvodinu u prvoj četvrtini. Do poluvremena razlika je dodatno narasla, te je iznosila +12, 40:28. Svu snagu košarkaši Vojvodine su demonstrirali u trećem kvartalu, kada su i napravili ključni iskorak, dobivši je rezultatom 21:06, za velikih +27 i 61:34. Poslednja deonica je bila samo rutinsko odrađivanje posla.\n"Zadovoljan sam pristupom svih igrača na ovom meču, izgleda da se neke kockice konačno slažu", rekao je trener Nikolić. "Od prvog do poslednjeg minuta stavili smo doznanja protivniku da smo došli po prolaz, što smo i uspeli da uradimo. Šansu su dobili danas svi igrači, neko je iskoristio svoju šansu više, neko manje, ali generalno sam zadovoljan dananjim učinkom".\nMladost Veternik - Vojvodina 51:77 (15:20, 13:20, 06:21, 17:16)\nKK Mladost Veternik: Maravić 10, Arnaut 8 (5sk), Samardžić 8, Blažić 6, Vučetić 5, Pilipović 4 (6sk), Balać 2, Jovančević 2, Skripac 2, Simin 2, Mamuzić 2, Teofanović\nKK Vojvodina: Anđušić 13, Vitkovac 10 (5sk), Čović 10 (9as, 4uk), Atanasov 8 (9sk), Kovačević 7, Zarić 6, Matović 6, Birovljev 5, Prica 4, Stojanović 3, Djitte 3, Majstorović 2\nKup Srbije na teritoriji Vojvodine:\nĆiribu-ćiriba, igra Voša k'o Barsa!\nNovi Sad, mala sala SPC Vojvodina, gledalaca: 1000\nKao što kaže dorađena verzija pesme Garavog sokaka, Vojvodina je danas ličila na pravog evropskog velikana, načinom na koji su odigrali. Protivnik nije bio nimalo lak, sjajna ekipa Borca iz Čačka, koja po svom kvalitetu može da parira i mnogim ABA ligaškim ekipama, dok se u nižem rangu, ABA 2, bore za jedno od vodeća 4 mesta. Od samoga starta mirisalo je da će ovo biti veče za pamćenje navijačima Vojvodine. Užarene tribine male sale novosadskog hrama sporta dočekale su domaće i gostujuće igrače prilikom iztrčavanja na teren. Vojvodina je sjajno otvorila meč, protiv renomiranog protivnika, serijom od 11:04, koju su inicirali Čedomir Vitkovac i Danilo Matović. Ipak, Čačani su stigli do svoje prepoznatljive igre, i dobrom realizacijom šuta, otišli na prvi predah sa prednošću od 22:20. Nisu se davali Novosađani, ali bili su u tom momentu u podređenom položaju. Teško su dolazili do koša, igrači Borca su sjajno čitali postavke napada Novosađana, tako da se na poluvreme otišlo sa +6 za Čačane, rezultat je bio 37:31. A onda, usledilo je drugo poluvreme koje svakog navijača domaćeg tima može ispuniti osećajem ponosa. Nisu se predavali domaći, grizli su još jače i krajem treće deonice dolaze do izjednačenja nakon dugog vremena, posle polaganja Čovića rezultat je iznosio 44:44. Ipak Gavrilović je sa 12 sekundi do kraja odveo Borac do prednosti na ulasku u poslednji kvartal igre, 46:44. Anđušić je trojkom dao Vojvodini prvo vođstvo još od početka meča, ali spremne odgovore su imali Popović i Đoković - 51:47. Krilo domaćih, Čedomir Vitkovac tada stupa na scenu. Prvo uspeva da pogodi izuzetno težak šut iz faula, da bi potom ukrao loptu i bacio alley-oop sjajnom Sidy Djitteu. Tribine su proključale kada su sudije prvo dosudile diskutabilan faul Majstoroviću, koji je iskoristio oba slobodna bacanja, a zatim i čistu loptu za Vojvodinu dodelili Borcu. Ipak, nisu se na to obazirali igrači Vojvodine koji su želeli ovaj skalp nad jačim rivalom. Vitkovac novom trojkom ponovo dovodi Novosađane u prednost 55:53, da bi potom usledila paklena serija odbrana Novosađana, da u naredna 2 minuta igrači Borca ne bi uzeli ni poen. Leteli su po celom igralištu Novosađani, blokade su pljuštale na sve strane, vodila se borba za svaku loptu, igračima Borca nije preostalo ništa drugo no da fauliraju i nadaju se promašajima Novosađana u penal završnici. Čović je bio polovičan i rezultat je glasio 60:53, na 34 sekunde do kraja. Gavrilović je položio, ali oba puta je i Čović bio precizan. Kada je sa 10 sekundi do kraja, Čović pogodio i drugo slobodno bacanje za 64:57, krenulo je veliko slavlje, koje nije umanjilo ni trojka Marka Marinovića sa istekom vremena. Na kraju velikih, i potpuno zasluženih, Vojvodina - Borac 64:60.\n"Fantastičnu utakmicu su danas gledaoci, koji su došli u velikom broju mogli da vide ovde u maloj sali novosadskog SPENSa. Odigrali smo u nekim momentima i iznad naših mogućnosti i mogu jedino da budem ponosan na ove momke. Pokazali su da Novosadska košarka ima budućnost", veoma raspoložen nakon trijumfa je bio popularni "Muta", "Borac je ekipa čvrstog karaktera, sa punim pravom nose to ime, jer na terenu uvek izgaraju do poslednje lopte. Da bi ste ih pobedili morate da budete još veći "Borci" od njih, a mi smo to uspeli. Znali smo da moramo igrati najmaksimalnije i najangažovanije u odbrani i to smo uspeli, dovoljan pokazatelj je 12 blokada koje smo zabeležili, a uspeli smo da ekipu Borca svedemo sa 40% šuta za 3 koji su imali na poluvremenu, na svega 28%. Čestitao bih još jednom svojim igračima na ovakvom zalaganju, energiji i igri i poželeo bih im da ovako nastave!"\nVojvodina - Borac Čačak 64:60 (20:22, 11:15, 13:09, 20:14)\nKK Vojvodina: Vitkovac 14 (5sk, 8bl), Čović 13, Matović 8 (6sk), Djitte 6, Atanasov 5, Anđušić 5, Prica 4, Zarić 3, Kovačević 3, Birovljev 3, Stojanović, Majstorović\nKK Borac: Popović 11, R.Đoković 11, S.Gavrilović 9 (14sk), Marinović 7, Stamenković 6, Kočović 6, I.Gavrilović 4, I.Đoković 4, Majstorović 2 (10sk), Glišović, Prlja, Čarapić\nTabela Košarkaške lige Srbije - 6.kolo:\nVrbas odustao od takmičenja, Vojvodina i Sveti Đorđe u finalu!\nKošarkaši Vojvodine prošli su u finale košarkaškog kupa Srbije na teritoriji Vojvodine, nakon što je KK Vrbas, usled nemogućnosti odigravanja utakmice, istupio iz kup takmičenja. U drugom polufinalnom duelu, ekipa Svetog Đorđa iz Žitišta napravila je veliko iznenađenje pobedom nad favoritizovanim Dunavom iz Starih Banovaca, 76:68, te su se plasirali u finale gde će snage odmeriti sa novosadskom Vojvodinom. Ovim rezultatima, određena su dva tima sa područja Vojvodine koja će nastaviti takmičenje u Kupu Srbije, zajedno sa timovima iz drugih regiona. Domaćin finalnog meč Kupa Srbije na teritoriji Vojvodine biće Sveti Đorđe, a utakmica će se odigrati u sali OŠ "Sveti Sava" u Žitištu.\nS' ovom Vošom nema šale! Vojvodina pregazila Tamiš u Pančevu!\nPančevo, SC "Strelište", gledalaca: 300\nFantastičan meč košarkaša Vojvodine. Drugim rečima se ne može opisati gostovanjeu Pančevu. Od prve lopte Novosađani su stavili doznanja rivalu da su u grad petrohemije došli po bodove. Sve je funkcionisalo sjajno, od napada, do granitne odbrane, koju domaći igrači nisu mogli nikako da probiju. Sjajnom serijom Luke Anđušića Vojvodina je otvorila susret, za vrlo brzih 8:0. Smanjili su malo zaostatak domaći preko Aleksandra Tornjanskog, 16:10, međutim ništa više od toga 21:10 za Novosađane nakon prve četvrtine. Mučili su se Pančevci, jer Novosađani kao da su omađijali koševe u sportskoj hali "Strelište", Djitte je sredinom četvrtine pogodio za 29:10 i seriju 13:0, koja je počela još krajem prve četvrtine. Na kraju poluvremena rezultat je pokazivao 34:20 u korist gostiju. Ništa novo nismo videli ni u trećoj deonci, Djitte je nastavio svoj teror u reketu, a Vojvodina je novom serijom od 11:2 otišla na odmor pred zadnju četvrtinu sa 52:29. Do kraja bilo je to samo rutinsko odrađivanje posla, za konačnih 64:40.\n"Naravno da kao trener moram biti zadovoljan današnjom igrom. Ekipa Tamiša je kvalitetan rival, a mi smo uspeli da ih svedemo na 40 poena na domaćem parketu. To je zaista sjajan poduhvat. Uspeli smo totalno da im odsečemo centarsku liniju, o čemu svedoči tek 8 poena postignutih iz reketa za naše domaćine, a naši centri su sjajno kontrolisali i skokove, gde smo bili posebno ubedljivi, 37-25. Nema vremena za stajanje, moramo ovaj momentum što duže da zadržimo. Sledi nam kup utakmica protiv još jednog nezgodnog protivnika, Svetog Đorđa iz Žitišta. Ne treba zavarati njihov trenutni rang takmičenja - Prva regionalna liga grupa Sever, jer se radi o timu koji je pre par dana pobedio Dunav iz Starih Banovaca, ekipu koja igra u našem rangu. Iako je cilj ispunjen i ostvaren je plasman u Kup Srbije, učinićemo sve da pobedimo, osvojimo Kup Vojvodine i nastavimo ovu dobru seriju u kojoj se nalazimo!", sažeo je svoje utiske trener Vojvodine Nikolić.\nTamiš - Vojvodina 40:64 (10:21, 10:13, 09:18, 11:12)\nKK Tamiš: Tornjanski 12, Smiljanić 8, Krstović 8, Radović 5, Ilikić 3, Šuškić 2, Labudović 2 (6sk), Jeković, Mitrović, Baltić, Knežević (5sk), Čabrilo\nKK Vojvodina: Djitte 13 (12sk), Atanasov 10, Matović 9 (9sk), Anđušić 8, Vitkovac 7, Čović 7, Stojanović 3, Birovljev 3, Kovačević 2, Zarić 2, Majstorović, Prica\nTabela Košarkaške lige Srbije - 7.kolo:\nVojvodini kup, Čović u MVP modu!\nŽitište, sala OŠ "Sveti Sava", gledalaca: 150\nKošarkaši Vojvodine uspeli su da osvoje Kup Vojvodine pošto su u finalu savladali Sv. Đorđe iz Žitišta, inače člana Prve muške regionalne lige - Sever. Bili su Novosađani veliki favoriti pred ulazak u ovaj meč, a to su na parketu i opravdali. Ruku na srce, sjajni domaćini su dali sve od sebe, ali kvalitet je na kraju presudio. Čović je sa 3 rane trojke doveo Vojvodinu u vođstvo. Trudili su se domaći da drže što duže priključak i donekle im je uspevalo, 20:14 za Vojvodinu nakon prvih 10 minuta igre. Početkom druge deonice razlika je prvi put iznosila 10 poena, da bi domaći uspeli da smanje zaostatak na jednocifrenih 9, pred poluvreme 36:27. Sredinom trećeg kvartala domaćini su prišli na samo 6, 42:36, međutim Vojvodina je imala spreman odgovor, prvo preko Vitkovca a zatim i preko Čovića za tri poena, 51:40. Da je razlika u klasi ipak velika, gostujući košarkaši su pokazali početkom poslednjeg dela, serijom od 13:0, došli su do maksimalnih +24 i otklonili sve sumnje oko pobednika. Na kraju zasluženih 74:52. Obe ekipe su kao finalisti Kupa Vojvodine obezbedili plasman u drugu fazu Kupa Srbije, i priliku da se sa još šest timova iz raznih krajeva zemlje bore za dva mesta koja vode na završni turnir Kupa Radivoja Koraća u Nišu.\n"Želeo bih da se prvo zahvalim našim domaćinima na odlično organizovanoj utakmici finala, sve je proteklo bez ikakvih propusta. Nama ovaj kup svakako znači, kao potvrda kvaliteta najboljeg tima u Vojvodini. Naravno ostaje žal što je dosta utakmica završeno službenim rezultatima, usled odustajanja timova - a sve prouzrokovano lošim finansijskim situacijama koje vladaju u klubovima, ne samo Vojvodine već i čitave Srbije. Što se daljeg nastavka takmičenja tiče, čekamo žreb i ponavljam, naš glavni cilj što se tiče kupa je plasman među dva najbolja tima u Kupu Srbije i na završni turnir Kupa Koraća u Nišu. Ali otom-potom, sada nam sledi mali predah od kup takmičenja i obaveze u Košarkaškoj ligi Srbije. Idemo od utakmice do utakmice i spremamo se za dalja iskušenja", bile su reči Miroslava Nikolića nakon trijumfa u Žitištu.\nSveti Đorđe - Vojvodina 52:74 (14:20, 13:16, 13:15, 14:21)\nKK Sveti Đorđe: Pavlović 15 (5as), Trivunović 11, Djokić 9, Dudaš 7, Tomić 6 (7sk), Vulin 2, Ostojić 2, Stanić 2 (11sk), Krstanović, Ugričić, Šuput, Čuć\nKK Vojvodina: Čović 21 (6as), Djitte 10 (8sk), Vitkovac 10, Majstorović 8, Matović 6 (6sk), Zarić 5, Atanasov 4, Birovljev 3, Kovačević 2, Prica 1, Stojanović 1, Anđušić 1\nŽreb za Kup Srbije - drugi stepen, Vojvodina na Mladost SP!\nKošarkaši Vojvodine su na današnjem žrebu saznali prvog protivnika, u četvrtfinalu Kupa Srbije, rival će biti Mladost iz Smederevske Palanke. Radi se o srpskom drugoligašu, a s obzirom na to da su u protekloj sezoni imali slabiji plasman, biće domaćini utakmice. Ostali parovi četvrtfinala: Sv. Đorđe Žitište - Zdravlje Leskovac, Kolubara LA 2003 - Novi Pazar, Zemun Fitofarmacija - Konstantin Niš.\nKup Srbije - drugi stepen:\nVojvodina srušila i Metalac!\nNovi Sad, mala dvorana SPC Vojvodina, gledalaca: 600\nJoš jedno rutinsko izdanje priredili su košarkaši Vojvodine svojim navijačima. Još jedno slavlje - ovog puta Metalac je ispraćen kući bez bodova iz Novog Sada. Bili su raspoloženi gosti da večeras stignu do važne pobede za njih, šut ih je sjajno služio u prvom poluvremenu (čak 47% šuta za 3 poena) ali kada je i on stao, nisu imali šta više da traže protiv Novosađana. Upravo na krilima tog šuta (5/7 za 3 u jednom momentu), Valjevci su stigli do prednosti od 19:18 pre odlaska na prvi odmor. Sredinom druge deonice Novosađani stižu do prve prednosti 25:24 nakon trojke Čedomira Vitkovca. Prica i Anđušić potvrđuju vođstvo, koje trojkom Stojanovića uz zvuk sirene iznosi 34:30 na kraju prvog poluvremena. Uspeli su gosti da smognu snage za comeback, držali se upravo šutom do sredine treće deonice kada je rezultat glasio 46:46, međutim na scenu je stupila Vojvodina karakteristična odbrana kojom su totalno neutralisali napade gostiju. Serijom 11:0, a pogotkom Nikčevića za goste uz zvuk sirene otišlo se na poslednji predah sa prednošću od 57:48 za Vojvodinu. Dali su gas domaći u poslednjoj deonici, još jednom serijom od 8:0, rezultat je iznosio 72:55, i maksimalnih +17 na nešto više od dva minuta do kraja. Premalo vremena da gosti učine nešto. Na kraju 80:65 i drugo slavlje Vojvodine pred domaćim navijačima u Košarkaškoj ligi Srbije i četvrta uzastopna pobeda, a šesta računajući sva takmičenja.\n"Metalac je nezgodna ekipa. Imaju za naše prilike odličnu centarsku liniju, mada i vrlo talentovane šutere što smo danas mogli da vidimo. Nisam baš zadovoljan tom našom odbranom u prvom poluvremenu, neke stvari su mogle i malo bolje, ali najvažnije je da smo uspeli u drugom poluvremenu da odstranimo te nedostatke i zabeležimo još jednu ubedljivu i važnu pobedu. U narednom kolu predstoji nam "pakleni" put za Užice, gde ćemo gostovati domaćoj Slobodi. Užice je grad sporta i siguran sam da će nas dočekati užarena atmosfera hale "Veliki Park". Na nama je da se što bolje pripremimo i ako je moguće ostvarimo još jedan brejk na strani", na konferenciji za medije je svoje izlaganje imao trener Nikolić.\nVojvodina - Metalac 80:65 (18:19, 16:11, 23:18, 23:17)\nKK Vojvodina: Anđušić 14, Vitkovac 13, Čović 12 (8as), Djitte 10 (9sk), Prica 7, Matović 7 (7sk), Zarić 6, Stojanović 4, Kovačević 3, Majstorović 2, Atanasov 2, Birovljev\nKK Metalac: Turbić 16, Stamenić 8, Đukanović 8 (8as), Vasić 7, Ranković 6, Stefanović 5, Matić 5, Doyle 3, Nikčević 3, Nerandžić 2, Mikulić 2, Đuković\nTabela Košarkaške lige Srbije - 8.kolo:\nNovosađani pregazili Đetinju!\nUžice, hala Veliki Park, gledalaca: 1500\nMožda i najkvalitetnija igra Novosađana u dosadašnjem delu sezone. Od početka do kraja - punim gasom. Nisu imali mnogo čemu da se nadaju Užičani koji su se u velikom broju okupili u tamošnjem hramu sporta - hali Veliki Park. I jedni i drugi su ušli u utakmicu sa visokim nivoom energije. Čović je kod Novosađana maestralno organizovao igru, te su predvođeni njime Vojvođani na kraju prve četvrtine imali prednost od 17:16. U drugoj četvrtini videla se sva razlika u klasi. Maestralno su je Novosađani odigrali, bez ijedne greške i zamerke, za sigurnih 40:25 na poluvremenu i velikih +15. I u trećoj deonici nastavila se ista priča. Svi igrači su bili raspoloženi za igru, a kada je tako, pred Novosađanima mogu da padnu i jači timovi od Slobode, uz svo poštovanje prema protivniku. Nakon zakucavanja Price, rezultat je glasio 61:40 i najvećih +21. Poslednja deonica je bila revijalnog karaktera, jer se pobednik nakon 30 minuta igre već znao.\n"Izuzetna utakmica ove ekipe Vojvodine. Pričao sam na prošloj konferenciji da maksimalno ozbiljno moramo ući u susret sa Slobodom, pogotovo što je ova divna dvorana i publika znala da "guta" i veće timove. Ipak, mi nismo dozvolili da atmosfera ni u jednom trenutku utiče na nas i odradili smo posao bez greške. Još jedna pobeda, još jedan brejk i još jedna sjajna partija, verujem da su naši navijači zadovoljni!", rekao je asistent selektora Srbije, a trener Novosađana Miroslav Nikolić na konferenciji za medije nakon utakmice.\nSloboda Užice - Vojvodina 58:79 (16:17, 09:23, 15:21, 18:18)\nKK Sloboda: Simić 13, Kadiri 10 (8sk), Crnić 9, Trajković 8, Marić 6 (7sk), Abrams 5, Jančić 4, Hristov 3, Paunović, Kazarnovsky, V.Kovačević, Otašević\nKK Vojvodina: Čović 16 (8as), Vitkovac 14, Djitte 10, Zarić 8, Atanasov 6, M.Kovačević 5, Birovljev 5, Prica 4, Matović 4 (6sk), Anđušić 4 (6as), Stojanović 3, Majstorović\nTabela Košarkaške lige Srbije - 9.kolo:\npop1806 and InoMessi reacted to this\nJoš jedna u nizu, Vojvodina bacila i Klonfere na kolena!\nNovi Sad, mala dvorana SPC Vojvodina, gledalaca: 850\nJoš jedna pobeda u nizu košarkaša Vojvodine. Kao da su se sve kockice složile nakon nešto slabijeg starta sezone. Čak i ubedljivije nego što to rezultat govori je delovala nadmoć Novosađana nad rivalom iz Beograda, iako trenutne pozicije na tabeli ne govore tome u prilog, s obzirom da su Beograđani do ovog kola zauzimali visoko drugo mesto sa tek jednim porazom. Sjajno su izabranici Nikolića ušli u meč, što je rezultiralo odmah lepom prednosti, da bi prvu deonicu završili sa 5 poena viška, 22:17. U drugoj deonici krenuo je čuveni novosadski "Blitzkrieg", kojim se Vojvodina odlepila na +11, a u tom maniru i završila prvo poluvreme, 42:31. Drugo poluvreme je Čović otvorio trojkom, da bi posle trojke Vitkovca razlika iznosila maksimalnih +17 i 50:33. Beograđani su prišli na -12 nakon tajm auta, ali sjajnom igrom rezervista Novosadskog tima Voša je imala +21 i 61:40 dve minute do kraja treće četvrtine. Ipak serijom 7:0 Beograđani smanjuju zaostatak na 61:47. Vojvodina je kontrolisala igru i u poslednjoj četvrtini da bi na nešto oko 90 sekundi do kraja i rezultata 73:60 sudijski trojac stupio na scenu i sa par diskutabilnih odluka pogurao Beograđane do smanjenja razlike. Ipak bilo je premalo vremena za bilo kakav preokret te su Novosađani zasluženo odneli veliku pobedu.\n"Apsolutno zasluženo smo pobedili danas. Preneli smo dobru energiju koja nas je krasila u Užicu i dobili izuzetno važan meč, protiv izuzetno jakog protivnika. Ne treba zaboraviti da je OKK Beograd, prema ugovoru potpisanom u aprilu ove godine, postao filijala ABA ligaškom klubu, Mega Bemax. Mnogi mlađi igrači tog kluba imaju priliku da dobiju svoje minute (Cerovina, Jovičić, Langović), a tu je i par iskusnijih igrača (Mushidi, Veljković, Miljenović koji je napustio OKK i otišao u Olimpiju). Sve u svemu jedan dobar sastav. Ono sa čim mogu da budem malo nezadovoljan je pad koncentracije koji nam se desio pred sam kraj meča. Neke sudijske odluke su zaista bile diskutabilne, ali to ne može da opravda i neke greške koje smo mi pravili", poručio je Miroslav Nikolić po završetku meča.\nVojvodina - OKK Beograd 76:70 (22:17, 20:14, 19:16, 15:23)\nKK Vojvodina: Čović 15 (10as), Vitkovac 14, Djitte 10 (10sk), Matović 8, Atanasov 7, Stojanović 5, Birovljev 5, Zarić 4, Kovačević 4, Prica 2 (5sk), Anđušić 2, Majstorović\nOKK Beograd: Mushidi 11, Musić 11 (8as), Veljković 10 (7sk), Jovanović 10 (7sk), Islamović 7, Langović 6, Cerovina 5, Simeunović 4, Negovanović 2, Saičić 2, Jovičić 2, Vujić\nTabela Košarkaške lige Srbije - 10.kolo:\nInoMessi reacted to this\nVojvodina "nepoželjan" gost! I dalje bez poraza na strani!\nČajetina, WAI TAI STC Zlatibor, gledalaca: 300\nJoš jedno gostovanje - još jedna pobeda za sjajne Novosađane. I to, ponovo ubedljivo, kao da su se specijalizovali za utakmice ovog tipa. Zlatiborci su bolje ušli u meč, sjajan šut ih je služio, dok su Novosađani držali priključak. Majstorović je promašio krajem četvrtine polaganje koje bi crveno-bele prvi put dovelo u vođstvo, te su Zlatiborci to kaznili i otišli na prvu pauzu sa prednošću od 23:21. Matović je sredinom druge deonice doveo Novosađane u prednost prvi put na meču, ali se nisu tako lako predavali ni domaći, odličnim šutem su i dalje tražili svoju šansu. Dovoljno za prednost Vojvodine od 4 poena na poluvremenu, 40:36. Treća deonica otklonila je sve dileme oko pobednika, od rezultata 48:43 za goste, usledila je moćna serija 17:02, sa kojom su i završili treću četvrtinu, 65:45 na isteku trećeg perioda je glasio rezultat. Novi bodovi su osigurani sjajnom igrom u poslednjoj četvrtini, razlika je dostigla i maksimalnih +26, na kraju 88:63 za goste iz Novoga Sada.\n"Još jedna sjajna utakmica. Imali smo nešto sporiji ulazak u utakmicu, ali dobra stvar je da su se igrači trgnuli i pokazali kvalitet u nastavku. Jeste da je decembar i da već počinje sezona skijanja na Zlatiboru, ali mi smo ovde došli poslom, a ne na odmor. Najvažnije je da smo osigurali nove bodove i ostali u trci za vrh", bio je jasan trener Novosađana, Nikolić.\nZlatibor - Vojvodina 63:88 (23:21, 13:19, 09:25, 18:23)\nKK Zlatibor: Riznić 12, Simović 10, Čorbić 8, Bjelica 7, Vorkapić 7 (9as), Gašić 6, Pavlović 6 (7sk), Marojević 3, Rondović 2, Smolović 2, Babović, Vesović\nKK Vojvodina: Vitkovac 17 (5sk), Čović 13 (12as), Djitte 12 (11sk), Matović 11 (5sk), Majstorović 8, Atanasov 8, Prica 7, Zarić 5, Birovljev 3, Stojanović 2, Kovačević 2, Anđušić\nTabela Košarkaške lige Srbije - 11.kolo:\nNa pobedu od završnog turnira!\nSmederevska Palanka, OŠ "Vuk Karadžić", gledalaca: 250\nKošarkaši Vojvodine nalaze se na pobedu od plasmana na završni turnir Kupa Radivoja Koraća u Nišu, među osam najboljih ekipa u državi. U četvrtfinalu Kupa Srbije savladana je u Smederevskoj Palanci domaća Mladost. Razlika u klasi dva tima je bila evidentna od samoga starta. Sjajnom serijom 19:02 Novosađani su ušli u meč, ali domaći su dobrom igrom uspeli okrenuti momentum na svoju stranu, iako je na kraju prve deonice Vojvodina imala veliku prednost od 22:12. Da je došlo do pada koncentracije videlo se u određenim momentima kada je ekipa Mladosti uspevala da dođe i na jednocifrenu razliku (27:21 i 32:23), međutim imali su spremne odgovore Novosađani za vođstvo na poluvremenu od 39:29. Kao da su se gosti malo presabrali na poluvremenu, ispeli su da povežu svoje redove i samim tim su podigli nivo igre. Domaća Mladost to ipak nije mogla da isprati. Treća deonica je završena sa 15 razlike, 59:44, dok je do kraja ta razlika još dodatno rasla do maksimalnih +23 i 82:59.\n"Najvažniji je prolaz, koji nas približava na samo korak od zacrtanog cilja, a to je plasman na Kup Koraća. Iako je rezultatski gledano ovo bila "laka" utakmica, uopšte nije bilo tako. Ne mogu da budem zadovoljan propuštenom razlikom nakon sjajnog otvaranja utakmice. Jeste da smo odbili napade Mladosti, do kraja i povećali tu početnu razliku, ali je to - ekstra kvalitet. Ne smemo sebi da dozvolimo da od njega zavisimo. Fokus na utakmici mora da bude konstantan i na +20 i na -20, i u 5. minutu i u 35. minutu.", kritički osvrt je imao trener Nikolić prema utakmici i svojim igračima.\nMladost SP - Vojvodina 59:82 (12:22, 17:17, 15:20, 15:23)\nKK Mladost SP: Tapušković 14, Simić 11 (5sk), Kužeta 9, Arsić 7, Kojić 5 (6as), Vejnović 4, Marković 4, Sparović 2, Cvetković 2, Starinčević 1, Beader, Dimitrijević\nKK Vojvodina: Djitte 20 (9sk), Čović 17 (9as, 4uk), Anđušić 9, Zarić 7, Vitkovac 7, Matović 6 (6sk), Kovačević 5, Birovljev 4, Majstorović 3, Atanasov 2, Prica 2, Stojanović\nKup Srbije - četvrtfinale:\nU SPENSu pao i lider KLS! Vojvodina uzela skalp Dinamiku!\nJoš jedna triler završnica u maloj dvorana sportsko-poslovnog centra Vojvodina i još jedna pobeda domaćih košarkaša. Iako su gosti iz Beograda važili za blage favorite pre prvog podbacivanja lopte, košarkaši iz Novog Sada su još jednom pokazali da se na njih može ozbiljno računati. Nije počelo dobro po domaće, prilikom jednog doskoka za zglob se uhvatio Luka Anđušić, a to je značilo da će Vojvodina biti lišena pomoći startne "dvojke". Ipak, izdržali su Novosađani u nastavku, zbili svoje redove i uspeli da uzmu veliku pobedu. Dinamik je bio sigurniji što je prouzrokovalo prednost nakon prvih 10 minuta igre, gosti iz Beograda su vodili sa 19:16. Domaćina je u životu održavao Čedomir Vitkovac, da bi Filip Čović svojom prvom trojkom doneo i prvu prednost, 23:21. Usledili su prazni minuti domaćina što su gosti iskoristili, i preko Stepanovića došli do 29:25. A onda kao nebrojeno puta ove sezone sjajna serija Vojvodine, 9:0, da bi posle kucanja Birovljeva rezultat glasio 34:29 za domaće. Mirko Đerić se pobrinuo da obe strane odu poravnate na veliku pauzu, 34:34. Bolje su gosti otvorili drugo poluvreme, ali Aleksa Stojanović postiže jako važnu trojku za 46:43. Kovačević donosi do tad maksimalnih +5, da bi do kraja treće deonice Matović polaganjem doneo 55:49 i +6 pred poslednjih 10 minuta igre. A u poslednjem periodu sve se vrtelo oko odbrana, Matović je iz reketa odveo Vojvodinu na 60:53, da bi Mirko Đerić smanjio na 60:55 oko 2 minuta do isteka vremena. I kada se činilo da gosti imaju neku šansu, na scenu je stupio - Aleksa Birovljev. Trojka na oko 80 sekundi pre kraja i nedostižnih 63:55. Na kraju veliko slavlje domaćih navijača na tribinama!\n"Ponovo smo bili akteri jedne lude utakmice. Ekipa Dinamika je sigurno uz Borac iz Čačka najkvalitetnija ekipa u našoj ligi, sa puno igrača koje krasi ABA ligaško iskustvo. Ipak, velikom željom, žarom u igri, uspeli smo da ih pobedimo. Ne volim da izdvajam pojedince, jer mi smo tim i kada gubimo i kada pobeđujemo, ali moram posebno istaći jednog igrača danas, a to je - Aleksa Birovljev. Iako mlad, u potpunosti je iskoristio svoju šansu i na sjajn način odmenio našeg startnog beka Luku Anđušića. Na kraju je svojim potezom uspeo i da reši utakmicu i donese nam važnu pobedu. Siguran sam da će mu današnje iskustvo mnogo značiti pre svega u nastavku sezone", rekao je medijima Miroslav Nikolić.\nVojvodina - Dinamik 63:59 (16:19, 18:15, 21:15, 08:10)\nKK Vojvodina: Vitkovac 17, Djitte 11 (7sk), Birovljev 8, Čović 7 (6as), Matović 6, Kovačević 4, Atanasov 4, Prica 3, Stojanović 3, Majstorović, Zarić, Anđušić\nKK Dinamik: Stepanović 13, Kutlešić 13, Đerić 8, Lee 7, Glišić 6, Vulikić 4, Stevanović 3, Janković 3 (5as), Beslać 2 (8sk), Rakićević, Savković, Grbović\nTabela Košarkaške lige Srbije - 12.kolo:


Miljana Kulić prevarila naciju?! Nije bila trudna, htela je samo da zabavi narod?! VIDEO\nPulsonline | ponedeljak 10. februar 2020. 14:34h\nMiljana Kulić otkrila je Stefanu Kariću da je zapravo navodno uopšte nije bila u drugom stanju!\nMiljana Kulić • Twitter\nNavodno, ona se sa Zolom i još jednim mladićem upoznala pre nego što je di-džej kročio na rijaliti imanje, a priča je bila dogovorena i dobro iscenirana jer tipski nisu odgovarali jedno drugom, ali su želeli da "zabave naciju".\nSnimak koji prikazuje Miljanu kako uverava Karića da je sve laž već aktivno "putuje" društvenim mrežama, a sada već nedeljni vođa zadrugara nije mogao čudu da se načudi. Sve vreme gledao je u nju pa u Lepog Miću, koji po svemu sudeći nije propuštao priliku da mu dokaže u šta da veruje, a u šta ne.\n- Pokrijemo se ćebetom i 'ajde (uzdiše)... Ne, ja nisam ni bila trudna, naravno da nisam bila trudna! - vikala je Miljana na Karića.


“SJEDE JEDNI PORED DRUGIH, DRŽE SE ZA RUKE” Drugi talas korone moguć zbog masovnih protesta - Srpskainfo\n“SJEDE JEDNI PORED DRUGIH, DRŽE SE ZA RUKE” Drugi talas korone moguć zbog masovnih protesta\nEvropa bi mogla da se suoči sa drugim talasom oboljenja Covid-19 u narednim sedmicama zbog masovnih protesta koji su održani na kontinentu tokom prethodnih nekoliko dana, izjavili su danas zvaničnici i stručnjaci EU.\nFOTO: ETIENNE LAURENT/EPA\nDesetine hiljada demonstranata okupilo se u velikim evropskim gradovima na demonstracijama protiv rasizma poslije ubistva Džordža Flojda tokom policijskog privođenja u SAD.\nAko svima savjetujete da drže međusobno rastojanje od metar i po, a onda svi stoje jedni pored drugih i drže se za ruke – to mi ne izgleda dobro – izjavio je na jednoj konferenciji Jozef Kesedžioglu, predsjednik Evropskog udruženja za medicinu intenzivne njege.\nNa pitanje da li bi mogao da uslijedi porast broja infekcija u naredne dvije sedmice on je odgovorio potvrdno i dodao da se nada da griješi. U većini od 27 članica EU vrhunac epidemije je prošao i zemlje postepeno otvaraju privrede i granice. Prije nedavnih protesta, naučnici su očekivali drugi talas tek poslije ljeta, ali bi masovni skupovi mogli da utiču na taj trend.\n– Kada je riječ o bilo kojoj respiratornoj bolesti, masovni skupovi mogu da budu veliki kanal prenošenja – izjavio je Martin Sejšel, zdravstveni zvaničnik Evropske komisije, odgovarajući na pitanje o mogućnosti izbijanja drugog talasa zbog demonstracija.\nVirus i dalje cirkuliše, iako nižom stopom nego prije nekoliko sedmica, rekao je Sejšel. On je dodao da šanse da se drugi talas dogodi i njegov intenzitet zavise od efikasnog održavanja distance i drugih faktora, od kojih su mnogi i dalje nepoznati.\nSvijet drugi talasKorona virusMasovni protesti\n"DRUGI TALAS KORONE TEŽI" Američki imunolog upozorava na ono što nas čeka na jesen\nDA LI ĆE SE KORONA VIRUS VRATITI “Drugi talas moguć, ne na ljeto i ne u ovom obimu”\nDRUGI TALAS Korona virus se ponovo raširio i to neprimjećeno u zemljama koje su mislile da su ga pobijedile\nŠirom Evrope OD DANAS BLAŽE MJERE, ali postoji nesigurnost od DRUGOG TALASA ZARAZE\nČUVAJTE SE PASA I MAČAKA Naučnici vjeruju da novi talas korona virusa donose KUĆNI LJUBIMCI\nDRUGI TALAS SIGURNO STIŽE Korona virus neće nestati, ali evo zašto možemo da BUDEMO OPTIMISTI\nVAKCINA NA ČEKANJU, NEMA NI KOLEKTIVNOG IMUNITETA Ovako dočekujemo drugi talas korona virusa\nDR KON O DRUGOM TALASU PANDEMIJE “Ne vjerujem da će biti VANREDNOG STANJA”\nSTRUČNJACI UPOZORAVAJU “Moguć drugi, pa i treći talas oboljevanja od korona virusa”\nVIRUS KORONA Kina se bliži brojki od nula zaraženih, ali stručnjaci upozoravaju na DRUGI TALAS\nDRUGI TALAS KORONE NA JESEN Kisić Tepavčević: Da nije bilo mjera, UMRLO BI 100.000 LJUDI\nLucky test test


Rama-Prozor.Info • Rusi će antikorona lijek isporučiti u 17 zemalja, među njima Srbija: Što je s BiH?\n24.09.2020 19:40 Objavio:B.D. Komentari:0\nRuski fond za direktne investicije, investitor koji je financirao razvoj prvog svjetskog cjepiva protiv koronavirusa, i "Himrar grupa", sa sjedištem u Moskvi, dogovorili su se da će anticovid lijek "avifavir" isporučiti u 17 zemalja, računajući Srbiju.\n"Avifavir", prvi lijek na bazi "favipiravira" koji je odobren za liječenje Covida-19, bit će isporučen u Saudijsku Arabiju, Brazil, Bugarsku, Kolumbiju, Srbiju, Argentinu, Čile, Ekvador, Salvador, Honduras, Kuvajt, Panamu, Paragvaj, Slovačku, Južnu Afriku, Ujedinjene Arapske Emirate i Urugvaj.\nNakon što je registriran u Rusiji 29. svibnja 2020. godine, već je korišten za liječenje Covida-19 u više od 70 ruskih regija, a naknadno su ga kupili Bjelorusija, Bolivija, Kazahstan, Kirgizija, Turkmenistan i Uzbekistan.\nUčinkovitost "favipiravira" protiv covida-19 potvrdila je japanska kompanija "Fudžifilm holdings korp", nekoliko mjeseci nakon ispitivanja "avifavira" u Rusiji.\nJoš uvijek nije poznato kada, koji i hoće li lijek doći u BiH, piše Odlobođenje.\n0.5588 | 3.37MB


Inzku upućen apel za usvajanje zakona o zabrani negiranja genocida - Hronika.ba\nPodsjetili su Inzka da "brda i livade oko nekadašnjih takozvanih zaštićenih zona Ujedinjenih naroda u Bosni i Hercegovini pokriveni su desecima tisuća nadgrobnih spomenika.\nDruštvo za ugrožene narode, udruženja preživjelih i organizacije civilnog sektora iz Bosne i Hercegovine, uz podršku Christiana Schwarz-Schillinga i njemačke fondacije „Heinrich Böll“, uputili su apel visokom predstavniku za Bosnu i Hercegovinu Valentinu Inzku da se najhitnije usvoji zakon o zabrani negiranja genocida i glorifikacije ratnih zločinaca u Bosni i Hercegovini.\n– Prije otprilike godinu dana, kad je Peteru Handkeu dodijeljena Nobelova nagrada za književnost, oštro smo protestirali protiv njegovog negiranja i umanjivanja srpskih ratnih zločina i genocida u Srebrenici. Zajedno s majkama Srebrenice i preživjelim zatvorenicima koncentracijskih logora iz Bosne, koji ne dopuštaju da se ratni zločini i genocid tek tako poreknu i zaborave, izrazili smo ogorčenje zbog negiranja genocida, koje je rašireno u Republici Srpskoj i Srbiji. Skrenuli smo i pozornost na činjenicu da je ovo poricanje ušlo u diskurs i mainstream na evropskoj razini i da može nanijeti ozbiljnu štetu poslijeratnim generacijama i mladim ljudima širom svijeta – saopćeno je iz Društva za ugrožene narode.\nPodsjetili su Inzka da “brda i livade oko nekadašnjih takozvanih zaštićenih zona Ujedinjenih naroda u Bosni i Hercegovini pokriveni su desecima tisuća nadgrobnih spomenika, te da samo u Srebrenici još uvijek se traži više od 1.000 žrtava, a lokacije mnogih masovnih grobnica i danas su nepoznate”.\nKako su kazali, u zemlji u kojoj se, 25 godina nakon završetka rata, institucije nazivaju po glavnim osuđenim ratnim zločincima poput Radovana Karadžića, u kojoj spomen-ploče veličaju osuđenog bivšeg generala Ratka Mladića i u kojoj se podižu provokativni spomenici na “etnički očišćenim” područjima Republike Srpske u čast “palih srpskih boraca”, ne može biti razračunavanja s prošlošću i pomirenja. Stalne prijetnje Republike Srpske da se odcijepi od Bosne i Hercegovine su nepodnošljive i neprihvatljive.\n– Međunarodna zajednica mora se usprotiviti destabilizaciji i secesiji i najoštrije osuditi takve napore. Negiranje genocida mora se zaustaviti prije članstva Bosne i Hercegovine u Evropskoj uniji i pristupanja NATO-u. Iako su SAD u januaru 2017. godine stavile na listu nepoželjnih bivšeg predsjednika Republike Srpske, Milorada Dodika, i neke njegove stranačke kolege zbog njihove destruktivne politike prema Bosni i Hercegovini, zemlje Evropske unije, unatoč brojnim apelima, nisu slijedile taj primjer – navodi se.\nInstitucijama i osobama koje krše ljudska prava, koje su optužene za genocidne zločine, mučenje ili samovoljna hapšenja, u budućnosti se može zabraniti ulazak u EU. Njihova imovina u inozemstvu bit će zamrznuta, a pristup bankovnim računima bit će blokiran.\n– Još smo uvjereni da je moguć miran suživot između različitih naroda u Bosni i Hercegovini. Prije rata, Bosna i Hercegovina je bila „mala Evropa“ koja bi, zahvaljujući svom multireligijskom, multikulturnom i multietničkom sastavu, mogla biti primjer mnogim zemljama svijeta. Molim Vas, nemojte nas razočarati – zaključeno je u apelu.\nFondacija „Heinrich Böll“\nPrethodni članakU Gornjem Putićevu kod Travnika svirepo ubijena 79-godišnja starica\nNaredni članakSud BiH odbacio žalbu HDZ BiH na utvrđene rezultate izbora u Travniku


Dodik: Triput veća rata nego plata | Epodstanar.com\nU prvom razgovoru za CIN u julu 2009. godine, Miličević je izjavio da je Dodik bio najbolji od ponuđača i da je “nudio plaćanje u kešu”, što je ova banka prihvatila. Međutim, nekoliko dana kasnije, u ponovljenom telefonskom razgovoru, on je izjavio da se “baš i ne sjeća da je ponuda Dodika bila u kešu.”\nOdgovarajući na pitanje Vukote Govedarice, poslanika Srpske demokratske stranke (SDS) u Narodnoj skupštini RS u julu 2009. godine, premijer Dodik je rekao: “Tačno je da imam vilu u Beogradu, ali je pod hipotekom.” Dodao je da ju je iznajmio jednom stranom predstavništvu i da od te kirije otplaćuje kredit.\n“Normalno je da se kupoprodajna cijena mora uplatiti u potpunosti kako bi se prenijelo pravo vlasništva.”\n“Ni najjača banka u BiH, pa i šire nikada ne bi odobrila ovoliki iznos kredita jer bi time ugrozila svoju likvidnost. Pavlović International banka iz Bijeljine je minorna banka koja nema ta sredstva za plasirati”, kaže Cenić.\npodstanarska patnja politička plaća političke ville primanja u politici\nPrethodni: Novi stambeni nameti: porez na stanove u kojima se ne živi!\nSljedeći: Podstanarstvo nakon ulaska u EU


Robert Štimec izlaže na sajmu Ambienta 2016 – Zagrebački likovni umjetnici\nOvaj unos je objavljen u dizajn, sajmovi i označen sa Ambienta 2016, Fibonacci lampa, poklon galerija crocrodeal, produkt dizajner, Robert Štimec, Zagrebački velesajam. Bookmarkirajte stalnu vezu.\n← Nikola Vudrag izlaže u galeriji Remek-djela\nFotoreportaža sa otvorenja Zagrebačkog likovnog salona 2016 u EU domu Zagreb →


Pitanja u vezi pečenja rakije | Forum Krstarice\nPitanja u vezi pečenja rakije\n17.09.2020. u 16:52 - Pitanja u vezi pečenja rakije\nOvde svako moze da postavi pitanje ko želi da pita nešto vezano za samu rakiju i njeno pečenje..\nEvo mene zanima par stvari:\n1) zašto neki ljudi prilikom probiranja voća za rendanje da bi se posle stavilo u bure i čekalo vrenje bacaju malo trulije voćke.\nBas naprotiv. Logično je da je to pozeljno za kominu jer je takvo voće puno soka, a samim tim i to malo što ima truleži privućiće razne musice i insekte i učiniće voće 'korisnijim' prilikom fermentacije.. Neka mi neko objasni dal je pravilno bacati natrule voćke na djubar, i zasto ih ne stavljati u kominu?\n2) Zašto se bure sa kominom mora poklopiti parčetom najlona ili poklopcem. Sigurno ima veze sa fermentacijom voća..\n3) Zašto mnogi dodaju 3% sećera razmešanog u vodi u buradi sa kominom. Zar ne treba prvo da se izvrsi analiza procenta prirodnog sećera u buretu i nakon analize utvrdi da li je šećer zadovoljavajuć za pečenje i do ru rakiju, a ako nije onda dodavati veštački rafinisani šećer (koji je po meni djubre). Znam da mnogi to rade jer će time dobiti više rakije, pokusavaju da simuliraju prirodni sok iz voća tako sto će dodati vestacki rsfinisani šećer u vodu i sipati u kominu i naravno misle to je mizerna stvar, al ce dobiti na rakiji.Ja mislim da ce tako izgubiti na kvalitetu rakije.\n4) Koliko gradi je idealna rakija npr od kruške ili kajsije?\n5) Znam da je ne moguce izracunati od koliko kg npr kruske mogu dobiti koliko litara rakije, jer to zavisi od mnogo faktora - da li je godina bila dobra, koliki je procenat zelenog voća u gajbama, da li cu dodavati šećer ili ne..Ali eto da li ima neka računica npr na 100lg krušaka koliko rakije može da se dobije (nemoguce je dobiti tacnu racunicu ali odprilike neki orijentir mi treba)..??\n17.09.2020. u 16:56 - Pitanja u vezi pečenja rakije\nqq majko ako hoces da je prcis\nReactions: -Jelena- i Hero Sex\n17.09.2020. u 16:58 - Pitanja u vezi pečenja rakije\nhahah kucam na fonu a me nekad zezne tastatura..\n17.09.2020. u 17:06 - Pitanja u vezi pečenja rakije\nKako rendanje ,kaki secer,ma necu nista otkrivam cirkajte brlju\n17.09.2020. u 17:19 - Pitanja u vezi pečenja rakije\nImas knjigu prirodne rakije, ne znam pisca, imas i vise knjiga na tu temu...\nNe trebaju tebi musice uopste.\npokriva se bure da bi se odvojilo od kiseonika, posto ti on ne treba da ti ne bi alkohol isao u naknadnu oksidaciju.A vecina to objasnjava time sto tako sprecava alkohol da isparava...sto je i tacno..\nVodu dodaju da dobiju kasu , da se ne bi usporilo sirenje kvasca, tj prave hranu za kvasac da bi dopro do svih delova voca ili kace..\nLjudi vole da piju preko 20 gradi, ja ne pijem pa ne znam.\nKruska vazi za dobru secerusu, tj da ima dosta secera, a sljiva je pri vrhu.\nNije za dz sljivova rakija najjeftinija jer je i voce lako nabrati i dobra rodnos i dobar odnos secera...\nSve to dzaba kad vracaju prvenac nazad u rakiju jer zele da se komiraju...\nNarod je biser u Srbiji.....jos malo pa cemo biti gluplji narod i od naroda u Africi , a to je prilicno tesko ali ipak ostvarivo...da ne poveruje covek..\nReactions: Losferan, Holy1 i snowtrooper\n17.09.2020. u 17:22 - Pitanja u vezi pečenja rakije\nJa da se pitam radije bih dodao dzak secera nego da vracam prvenac nazad u rakiju , ali 90% ljudi vraca prvenac u pijacu rakiju...\nNazalost ja osetim taj prvenac kad ga ima u milion litara, i odmah mi bljak rakija...\n17.09.2020. u 17:41 - Pitanja u vezi pečenja rakije\nPrvo hiladu kazandzija hiljadu razlicitih nacina . Svako se hvali nekim "dedovskim" receptom , naravno vecina stvai nema veze sa naukom .\nPostoje kvalitetne knjige i prirucnici u Srbiji za sve tipove rakija i nacina pecenja. To su pisali renomirani poznavaoci\nNe da se rakije razlikuju samo po vocu i sorti nego cak nadmorskoj visini, prisustvu suma,livada itd.\nGeneralno o vocu , rakiju od jabuke ne piti , sta god da vam kazu i da je vrhunski majstor pekao!\nRakije od voca sa malim sadrzajem secera , piti samo kao degustaciju , niposto kao sredstvo za opijanje.\nVecina tih aromaticnih rakija tipa dunje , visnje , maline i slicnog voca su od secera .\nNemoj da vas neko laze , prava rakija je samo od pozegace, ranovace, trnovace i nijedne druge sljive.\nKao i od divljih ili starih sorti kruske , eventualno ove novije koje su za to pogodne.\n17.09.2020. u 17:54 - Pitanja u vezi pečenja rakije\nReactions: Mystic+, Sara Kej, tab503 i još 2 drugih\n17.09.2020. u 17:56 - Pitanja u vezi pečenja rakije\nOvo pisem od starih majstora koji se ne bave prevarama:\nVoce se uzima zrelo ( ne sme biti zeleno)i , zdravo od bakterijske trulezi , da ne bi doslo do stvaranja kiseline.\nKaca se takodje pokriva da ne bi musarci pokvarili rakiju i da ne bi doslo do sircetnog vrenja , odnosno da bi doslo\ndo alkohlne fermentacije u vecem procentu. Takodje i stiti od isparavanja alkohola .\nBakarni sud mora zbog hemijske reakcije sa kominom da bi se smanjila kolicina nezeljenih materija u alkoholu.\nTabarka - kiler mora biti izuzetno cista , bez oksida moze od prohroma .\nSecer u komini je nepotreban , odstraniti kospice od sljive ko ima masinu , i eventualno odgovaajuci kvasac - starter .\nTi od kojih sam to gledao , odvajaju pola litra prvenca od meke rakije + pola litra od ljute po srednjem kazanu ,\ni to BACAJU ne vracaju kao drugi ponovo u kace.\nPeku ljutu rakiju na 55 % , posle pola godine ako je prejaka dodaju destilovanu vodu na 50% .Ne slabija.\nKruska se pece malo drugacije .\n17.09.2020. u 18:17 - Pitanja u vezi pečenja rakije\nPrvenac ne mora da se baca, moze da se koristi za ciscenje, ne za pripremu bureta kao sto neki rade....moze kao potpala, prvenac je jaci alkohol od same rakije, tako da iako ima vode radi kao potpala...\nCiscenje prozora...ima i nekih biser upotreba, ali necemo o tome..\nAli zacudo niko od modernih ga ne baca,ama bas niko....znaci u selu sa 100 pekaca neces naci nijednog....\n17.09.2020. u 18:20 - Pitanja u vezi pečenja rakije\nJa bih radije med dodavao nego rafinisani šećer..\n17.09.2020. u 18:21 - Pitanja u vezi pečenja rakije\ni ovde je bilo moguce da napravis slicnu radnju , meni se jedanpu to i desilo , telefon je poslao sms u nemacku sa cudnom $#%^#^&# &$E%$#$#$ sadrzinom...\n17.09.2020. u 18:22 - Pitanja u vezi pečenja rakije\nAko hoces da pravis medovacu, onda pravis medovacu...\nMedovaca je poseban specijalitet, narocito ako imas dobar recept sa travama i dodacima....\n17.09.2020. u 18:25 - Pitanja u vezi pečenja rakije\nŠta je prvenac? Ostatok od vec ispečene rakije ili je to patoka?\n17.09.2020. u 18:27 - Pitanja u vezi pečenja rakije\nne,ne bih medovaču pravio ali mislim da rakija ne bih gubila toliko na kvalitetu ukoliko se koristi prirodni resurs kao sto je pčelinji med umesto štetnog i veštačkog rafinisanog šećera..\n17.09.2020. u 18:29 - Pitanja u vezi pečenja rakije\nMi ne stavljamo nikakav kvasac. Znaci li to da postoji prirodni kvasac u komini koji izaziva vrenje? Odakle kvasac?\n17.09.2020. u 18:30 - Pitanja u vezi pečenja rakije\nTrenutno..prcenje rakije Pogledajte prilog 765326\nKad te udari kaci jedan senfi tamo.\nReactions: Hero Sex i gost 420053\n17.09.2020. u 18:42 - Pitanja u vezi pečenja rakije\nKvasca ima na vocki, na sljivi na grozdju, pri peteljci..\nImas ti na grozdju i crvica , narocito sad u septembru, napljuju muve..\nAli nisu opasni....\nAli ovi sto imaju vinarije i hoce drugaciji ukus stavljaju koji kvasac zele..\nNema nekih zescih izbora kvasaca, ali ih ipak ima..\nNpr meni bi odgovarao brazilski i USA kvasac za kukuruz za viski, ali nema toga kod nas..\nBrazilski je za jaci viski...\nReactions: Holy1 i gost 420053\n17.09.2020. u 18:43 - Pitanja u vezi pečenja rakije\nsecer je ponekad potrebno dodati , da bi se pospesilo vrenje\njer bolje vrenje dovodi do vise alkohola , samim tim i vise rakije\ncilj je oko 23- 25 posto secera\ntreba takodje znati i kad se pece , ako se predugo ceka , ode alkohol u vetar\n17.09.2020. u 18:47 - Pitanja u vezi pečenja rakije\n1,5 mesec je dosta za 1000 litara bacvu....\n17.09.2020. u 18:48 - Pitanja u vezi pečenja rakije\nAko hoces da ti musterije dobro kukuricu posle tvoje rakije, ti u kazan ubacis starog pevca, posle na kraju izvadis...i musterije imaju petlovachu....\n17.09.2020. u 18:54 - Pitanja u vezi pečenja rakije\nProdaju za masazu ,kazu da je dobro kod atrofije misica i otoka. Ko zna .\n17.09.2020. u 19:03 - Pitanja u vezi pečenja rakije\nPod 1.Kod mene u kraju odbacuju trulu vocku zbog mirisa rakije.Trulez pokvari aromu.\n2.Zatvara se jer ako bi ostalo otvoreno,pri vrenju se vec pravi odredjeni procenat alkohola i da ta tecnost ne isparava.\n3.Dodaju ljudi mali procenat secera,kada je losija godina i voce od kojeg se pece rakija nema dovoljno secera u sebi.\n4. 20 gradi za normalne koji piju rakiju je sasvim dovoljno,a za one ekstremne nije potrebno vise od 22 grada.\nPod 5. ti ne znam dati odgovor.Nisam nikada slusao za rakiju od kruske,koliko se dobije u litrima.Kao sto si i sam napisao,za svaku vocku zavisi,kakva joj je godina i kakav je rod.\nReactions: Neno, Hero Sex i Holy1\n17.09.2020. u 19:45 - Pitanja u vezi pečenja rakije\n23-25% secera? To je previše... Ja znam da mnogi stavljaju 3%, al 23 zvuči baš previše..\njuče u 10:32


Vlada Rumunije povlači uredbu koja je ublažila antikorupcijske mere\nBeta 4. februara 2017. 20:00\nVlada Rumunije saopštila je večeras da će povući uredbu koja je ublažila antikorupcijske mere, preneli su svetski mediji.\nRumunski premijer Sorin Grindeanu je rekao da će uredba biti poništena sutra na sastanku kabineta, preneo je Bi-Bi-Si (BBC).\nNa najmasovnijim demonstracijama od zbacivanja režima Nikolaea Čaupeskua 1989, više hiljada Rumuna protestuje već pet dana zbog uredbe koja može da omogući korumpiranim političarima da prodju nekaženjeno.\nVlada socijaldemokrata je ove nedelje, mimo Skupštine, hitnom uredbom dekriminalizovala više dela i zloupotrebu vlasti. Neka od takvih dela postaju kažnjiva zatvorom samo ako je prouzrokovana šteta veća od 44.000 evra.


Naslovna | Lifestyle | Celebrity | I najbolji greše: Sienna Miller u najlošijoj kombinaciji do sada\nNa jednom od događaja u Londonu kome su prisustvovale britanske zvezde, lepa Sienna pojavila se u društvu svoje majke koja je inače dobar deo života radila kao lični asistent Davida Bowiea. Iako su glumica i njena majka plenile pažnju svojom pojavom, Sienna nas je prilično iznenadila svojim stilskim izborom.\n36-godišnja glumica opredelila se za kreaciju koja dolazi iz prolećne kolekcije modne kuće Louis Vuitton.\nNaime, model ove haljine je sam po sebi izazovan i stilski prilično mix and match.\nGornji dekonstruisani deo koji na interesantan način ističe dekolte i ramena, sačinjen je od šljokica i kao zasebna celina izuteno efektan. Međutim, nastavak haljine (njen donji deo), iskrojen je tako da ne prati liniju tela, već ravno pada poput spavaćice, a utisku spavaćice dodatno doprinosi i satenski materijal.\nNa kraju su tu i rese na samom porubu, koje dodatno povećavaju utisak stilske zbrke na ovom zaista odvažnom modelu.\nČitavo izdanje glumica je zaokružila srebrnim sandalama na blok štiklu, koje uz ovu zbunjujuću haljinu ostavaljaju utisak nekakvog vintage 70's modela, koji je eventualno pozajmila upravo iz cipelarnika svoje majke.\nA post shared by Check The Tag (@check_the_tag) on Jan 25, 2018 at 5:06pm PST\nHaljina Louis Vuitton Sienna Miller Glumice Život poznatih O poznatima Poznate ličnosti Moda Stil Slavi i poznati


Danas počinje 27. BELEF – Nadlanu.com\nObjavljeno 22. juna 2018. / 14:16:20\nVođen umetničkim direktorom BELEF-a Aleksandrom Ilićem i glavnom dirigentkinjom IPOC-a Džin Fu, koncert povodom otvaranja ovogodišnjeg BELEF-a, biće predstavljen kao saradnja između grada Beograda, Global Intercultural Performing Arts Cast (GIPAC), International Prodigy Orchestra and Choir (IPOC) kao i Fonda za mlade talente.\nNjegov koncept čini susret savremenog plesa i klasične muzičke literature poreklom iz kineske, američke i evropske kulturne baštine. Repertoar koji će 22. juna biti prikazan u Kombank dvorani obuhvata “Fantaziju na srpske teme”, ruskog kompozitora Nikolaja Rimskog Korsakova; “Narodne pesme Somerseta”, engleskog kompozitora Ralfa Vogan Vilijamsa; “Fanfare za običnog čoveka”, američkog kompozitora Arona Koplanda; “Ples naroda Jao”, kineskih kompozitora Liju Tiješana i Mao Juana kao i “Farandolu”, iz svite “Larlesen”, francuskog kompozitora Žorža Bizea i mnoge druge.\nNa poziv GIPAC asocijacije da uzmu učešće na koncetu povodom otvaranja BELEF-a, odazvali su se renomirani voklani solisti iz SAD, Kine i Srbije, naglašavajući međunarodni karakter festivala. Beogradska publika i svi gosti Beograda imaće zadovoljstvo da slušaju prvakinju opere Narodnog pozorišta u Beogradu, primadonu Jasminu Trumbetaš Petrović (sopran), Wanzhe Zhang (sopran), kojima će se pridružiti mladi solisti koji ponosno koračaju stazama klasične operske literarure- Marija Jelić (sopran) i Džongto Li (bariton).\nPISMO = GLAVA: Počeo Sajam knjiga, u halama više od 500 izlagača


Žil Miler – matori roker koji je ukrotio Nadala – BiGportal.ba\nZa pet sati se završe tri fudbalske utakmice, dve NBA utakmice sa reklamama, kraći kurs jezika… toliko je Žilu Mileru trebalo da pobedi Rafaela Nadala.\nMislili ste da je Rodžer Federer jedini “matorac” koji još ima znanja u reketu i snage u nogama? Prevarili ste se. Tu je i Žil Miler.\nU danu kada je ATP objavio prognozu od kojih igrača mlađih od 30 godina se može očekivati da iznenade u drugoj nedelji Vimbldona, najviše je iznenadio jedan veteran.\nKao u inat Grigor Dimitrov je počišćen posle tri seta od Rodžera Federera, Dominika Tima je posle pet izbacio Tomaš Berdih, a Aleksandra Zvereva takođe posle pet setova Miloš Raonić. Raonić jedini od tri pobednika ima manje od 30 godina.\nZanimljiva je i prognoza koju je dao Federer pre meča Raonića i Zvereva. Očekivao je da pobedi Nemac ruskog porekla. S druge strane, kratko je prokomentarisao da će Rafa proći do finala s obzirom na to kako igra.\nIzuzev te kratke konstatacije, niko se, pa ni Federer nije posebno osvrtao na meč osmine finala između drugog tenisera na svetu i 26. igrača na ATP listi Žila Milera. A dobili smo bombu, jedan od najuzbudljivijih mečeva poslednjih godina.\nSkoro pet sati (četiri sata i 48 minuta da budemo precizni) žestoke borbe i natezanja između “bika” iz Manakora i veterana iz Luksemburga… pet sati! I posle toliko igre osvajača 15 Grend slem titula pobedi čovek koji je svoju prvu ATP titulu osvojio sa pune 33 godine ovog januara u Sidneju. Ništa manje od spektakularnog.\n“Ovo je moja prva titula i to pred mojom suprugom i mojim dečacima, mnogo mi znači…” rekao je Miler posle osvajanja titule u Sidneju, a onda je zbog plača napravio pauzu, “… da probam još jednom”, posle čega se zahvalio svima u emotivnom obraćanju.\nKoju nedelju kasnije došao je do još jednog finala, Eštorila. Izgubio je od Karenja Buste, a treće kolo Indijan Velsa I Majamija, te drugo kolo Monte Karla nisu tako loši rezultati. Najbolji je usledio pre Vimbldona. Miler je igrao finale Hertogenboša protiv Ive Karlovića.\nSkupa, njih dvojica imaju 72 godine i igrali su najstarije finale turnira u poslednjih 40 godina. Na putu dotle Miler je pobedio Aleksandra Zvereva, onog Zvereva koji je pre dva meseca osvojio prvu masters titulu. Milerov rezultat? Druga ATP titula posle dva taj brejka 7:6, 7:6.\n“Predložiću ATP da sledeći put započnemo meč direktno od taj brejka. Šalim se, uvek je teško igrati protiv Ive, mnogo prijatelja i porodice mi je bilo ovde, tako da je ovo bila sjajna nedelja”, rekao je posle pobede Miler.\nPostao je drugi najstariji igrač koji je osvojio taj turnir. I tek drugi igrač koji je ove godine na tri različite podloge dolazio do ATP finala. Đoković, Federer, Nadal, Mari, nijedan od njih to nije uradio. Luka Puj i Žil Miler jesu.\nŽil Miler je tenisom počeo da se bavi pre 29 godina, a sada ima pune 34. U međuvremenu gleda i igra fudbal i košarku, a kaže da posebno voli rok muziku koja podiže energiju. Ima suprugu i dva sina. Ipak, u glavi posle svih ovih podataka ostaje samo brojka “34 godine” i “pobedio Nadala u pet setova”.\nZvuči neverovatno da je u tim godinama pobedio čoveka naviknutog na maratonske mečeve posle kojih bi po pravilu izlazio kao pobednik. Pitanje je koliko je i sam sebi davao šansi protiv razigranog Španca.\nPre meča desila se jedna interesantna situacija. Dok su bili u tunelu, Nadal se zagrevao, poskočio je i pritom udario glavom u plafon. Nasmejao se svom gafu, ali mu dobro raspoloženje pre meča nije pomagalo tokom prva dva seta protiv Milera.\nDobri servisi Luksemburžanina, nekoliko neiskorišćenih brejk šansi za Španca i posle svega 70-ak minuta publika je bila u šoku jer je semafor pokazivao 2-0 za autsajdera, 6:3, 6:4.\nNadal je počeo da igra bolje paralelno sa padom Milera i kada je došao do 2-1 sa 6:3, već je bio na vidiku preokret. Rafa je istovetnim rezultatom kao i Miler došao do izjednačenja u setovima i posle četvrtog je bilo pitanje hoće li Miler uzeti bar neki gem dvostrukom osvajaču Vimbldona. Nije uzeo neki, uzeo je 15.\nČetiri seta su trajala jedva dvadesetak minuta više nego sam peti set. Za dva sata i petnaest minuta može se očistiti poveća kuća pre nego što dođu gosti, može se pročitati omanji roman… Nadalu i Mileru je toliko bilo potrebno da završe odlučujući set sa 15:13.\nOvo Mileru nije bila prva pobeda nad Rafaelom Nadalom. Jednu je ostvario još davne 2005. godine na istom ovom mestu, u Londonu. Ali tada je u drugom kolu turnira na travi bio neki sasvim drugi Nadal. Španac i dalje vodi sa pet prema dva u međusobnom skoru.\nPobeđivao je Miler i druge velike igrače poput Nikolasa Lapentija, Endija Rodika, Andrea Agasija ili Nikolaja Davidenka…\nPre početka turnira pisali smo o tome kako je Vimbldon uvek bio dom za igrače koji forsiraju servis-volej igru. Zanimljiva je simbolika da je Žil igrač koji voli da napada servisom i izlazi na mrežu koristeći taj “old skul” način igre.\nNjega je ka takvoj igri usmeravala i povreda iz 2013. godine. Imao je velikih problema sa laktom. U tridesetim godinama, mnogi igrači bi prosto odustali od dalje karijere.\nLuksemburžanin je pauzirao šest meseci zbog oporavka i fizičkih priprema, resetovao se i sada je sve to posle dužeg perioda došlo na naplatu. Savršen gem sa četiri asa? Nikakav problem, samo pitajte Aljaža Bedenea.\nPrecizan, jak i konstantan servis uz kvalitetne riterne? Pitajte Nadala. Upravo to je Rafa i rekao da mu je bio problem posle meča – nije dobijao mnogo drugih prilika. Mnogo drugih prilika ne pružaju samo veliki šampioni.\n“Ove sezone Nadal i Federer su najbolji, ali moramo biti oprezni, tu je još nekoliko igrača koji mogu da pripreete”, rekao je Miler nedavno za Sport klub, možda sluteći da će samo nekoliko dana kasnije on biti jedan od njih.\nŽil Miler možda nije veliki šampion, ali je najevćom pobedom u karijeri bar na jedan dan obezbedio sebi titulu heroja druge nedelje Vimbldona.


Filmovi Viktorija i Abdul i Ponovo kod kuće od sutra u bioskopima\ndame će posebno uživati\nOd sutra, 21. septembra, u domaće bioskope stižu dva nova ostarenja.\nFilm Viktorija i Abdul (VICTORIA AND ABDUL), u režiji Stivena Frirsa, svetsku premijeru imao je na ovogodišnjem Festivalu u Veneciji.\nRaskošna istorijska drama o poslednjim danima vladavine engleske kraljice Viktorije otkriva neverovatnu istinitu priču o neočekivanom prijateljstvu koje.\nKad Abdul Karim (Ali Fazal), mladi službenik, doputuje iz Indije da bi učestvovao na Zlatnom jubileju kraljice Viktorije (oskarovka Džudi Denč), iznenadiće se kad shvati da je osvojio njenu naklonost. Dok kraljica preispituje stege svoje dugogodišnje pozicije, njih dvoje će sklopiti neverovatan, ali odan savez koji će njen bliski krug ljudi pokušati da uništi. Kako se prijateljstvo bude produbljivalo, kraljica će početi da uviđa svet koji se menja kroz tuđe oči i s radošću će povratiti svoju ljudskost.\nPonovo kod kuće (HOME AGAIN) s Riz Viterspun u glavnoj ulozi je moderna romantična komedija. Sveže razvedena od svog muža (Majkl Šin), Аlis odlučuje da započne sa novim načinom života i seli se u rodni grad Los Anđeles, sa svoje dve mlade ćerke.\nTokom izlaska povodom njenog četrdesetog rođendana, Alis upoznaje tri ambiciozna mlada filmska producenta kojima je potreban krov nad glavom. Alis dozvoljava ovim momcima da se privremeno usele kod nje, međutim njihov dogovor dobija neočekivani obrt. Nova neverovatna porodica i sveža romansa, biće u krizi kada se Alisin bivši muž, pojavi sa koferom u rukama.\nTAGOVI: Ponovo kod kućeViktorija i AbdulDžudi DenčfilmovibioskopiRiz ViterspunMajkl Šin


Faktor | Jukić "oplela" po Ambasadi SAD-a: Nemaju pravo miješati se u rad pravosuđa\nJukić "oplela" po Ambasadi SAD-a: Nemaju pravo miješati se u rad pravosuđa\nObjavljeno: 15.05.2019. u 13:58\nAko ne dozvoljavamo političarima da se miješaju u rad pravosuđa, onda to ne može raditi nijedna ambasada. To je moja poruka, istakla je potpredsjednica VSTV-a BiH\nPotpredsjednica Visokog sudskog i tužilačkog vijeća BiH (VSTVBiH) Ružica Jukić oštro je kritikovala Američku ambasadu u BiH zbog sastanka koji je prije pet dana održan u Ambasadi sa sudijama Goranom Nezirovićem i Brankom Perićem i glavnim tužiocem Tužilaštva Tuzlanskog kantona Tomislavom Ljubićem, a na koji nisu bili pozvani predsjednik VSTV-a Milan Tegeltija, kao ni potpredsjednice Jukić i Jadranka Lokmić-Misirača.\nRužica Jukić novinarima je danas rekla kako osuđuje ovaj potez Ambasade SAD-a i da to za nju predstavlja miješanje u rad bh. pravosuđa.\n- Neshvatljivo je da bilo koja ambasada poziva nekog ko je član VSTV-a da razgovara o Zakonu o VSTV-u. S obzirom da i mi sami imamo prijedlog Zakona o VSTV-u, a Goran Nezirović je član Vijeća, smatram da nam je makar trebao referirati o čemu su razgovarali u Američkoj ambasadi, šta su oni tražili... Zamislite da sada Ruska ambasada poziva nekog ko je član VSTV-a, ili turska ili bilo koja druga, i da razgovaraju o Zakonu o VSTV-u. Ovdje nije bitno da li je neko uložio u pravosuđe ili nije. Bilo koja ambasada nema pravo miješati se u izbor nosilaca pravosudnih funkcija niti nametati svoja mišljenja - kaže Jukić.\nDodaje da je za sastanak u Američkoj ambasadi saznala iz medija te da sudija Nezirović nije htio reći ostalim članovima Vijeća o čemu se konkretno razgovaralo na tom sastanku. Također, rekla je da Ambasada treba odgovoriti zašto su na spomenuti sastanak pozvani samo Nezirović, Perić i Ljubić.\n- Ako su dobronamjerni, onda trebaju doći u Vijeće i razgovarati sa svima nama jer mi smo kolektivno tijelo, a ne samo se sastajati sa pojedinim članovima VSTV-a i pozivati ih kod sebe. Ja znam da to nije odluka američkog ambasadora Nelsona, jer on je tek došao u našu zemlju i još nije najbolje upućen u sve što se dešava, to rade službenici Ambasade. Međutim, ako ne dozvoljavamo političarima da se miješaju u rad pravosuđa, onda to ne može raditi nijedna ambasada. To je moja poruka – zaključila je Ružica Jukić.\nVEZANI TEKST - Ambasador SAD-a na sastanku sa sudijama i tužiocima, čelnici VSTV-a nisu pozvani\nVSTV BiHRužica JukićAmbasada SAD-aEric NelsonGoran Nezirović


Uroš Tošić: Rad će biti klub za primer! - Sportski portal Srbije\n-Očekivao sam, malo više bodova, barem dva boda više. Pred svaku utakmicu očekujem tri boda tako je i sada pred utakmice sa Spartakom i Napretkom. Uoči meča sa Vojvodinom sam očekivao tri boda ali posle 90 minuta igre sam bio zadovoljan sa bodom jer je Vojvodina kvalitetan tim, možda jedan od najboljih u zemlji. Momci mogu bolje a siguran sam da će u nastavku takmičenja ekipa pokazati više – rekao je Uroš Tošić, generalni direktor FK Rad.\n-Sledi pauza a na pripreme u Antaliju se kreće 29. januara na 15 dana. Ekipu očekuju pakleni treninzi pred nastavak sezone ali je sve u rukama trenera Milanovića i njegovog tima. Očekujem odlazak jednog ili dvojice igrača i isto toliko ćemo i dovesti u prelaznom roku. Može da se desi da iz omladinskog pogona dovedemo nekog od momaka ali smo dosta pažnje posvetili omladinskom timu i dosta vodimo računa o mlađim selekcijama. S obzirom da se svake godine borimo za titulu omladinskog prvaka i nadamo se da ćemo ove godine uzeti Šampionat da bi naredne učestvovali u Ligi šampiona omladinaca. Zato ćemo morati da vidimo ko će ući u prvi tim a ko ostati, da napravimo ravnotežu i da bi odmladinski tim ostao kvalitetan – veli Tošić.\n-Želja i realnost su da ostanemo u Super ligi u gornjem delu tabele. Pred svaku utakmicu idemo na tri boda a ako krenemo sa dobrim nizom nećemo bežati i od borbe za Evropu što je san svake ekipe koja nastupa u Jelen super ligi Srbije – rekao je na kraju Uroš Tošić.\nPosted: 27 novembar 2014


beogradska-skola-zabranila-je-telefone-na-nastavi-sta-o-tome-mis | Vesti | Porodica\nBeogradska škola zabranila je telefone na nastavi - šta o tome misli Ministarstvo, a šta roditelji? 0 Podeli PODELI TWEET POŠALJI E-MAIL\nBeogradska škola zabranila je telefone na nastavi - šta o tome misli Ministarstvo, a šta roditelji?\n19.10.2018. / 11:49 25.10.2018. / 14:45\nU Srbiji je čak 87 posto roditelja za zabranu mobilnih telefona u školama, pokazuje istraživanje Ministarstva za turizam, trgovinu i telekomunikacije.\nMobilni telefon Pametni telefoni mobilni škola Učenici Školsko dete Osnovna škola Srednja škola Nastava Nastavnici


Naslov: Glee Uto Jul 02, 2013 4:47 pm\nGlee je američki mjuzikl, komedija-drama televizijska serija koja se prikazuje na Foxu u SAD-u. Serija prati srednjoškolski glee klub "New Directions", dok se njihovi članovi součavaju sa vezama te ostalim pitanjima.\nNaslov: Re: Glee Uto Jul 16, 2013 12:39 pm\nZao mi nje :S\nTo je poslednja fotografija, pre smrti.\nOtkrivena je poslednja slika tragično preminulog glumca koja je sada postavljena kao avatar na njegovom Twitter profilu.\nPoslednja fotografija na kojoj Cory Monteith uživa u večeri sa prijateljima obišla je svet, a nastala je samo dva dana pre nego što je pronađen mrtav u hotelskoj sobi 13. jula. Na slici, Cory je uživao u društvu svojih prijatelja među kojima je bila i njegova mentorka Maureen Webb.\nTokom svog boravka u Vankuveru, gde je slikan poslednji put, Cory je svoje vreme provodio u lokalnom kafiću The Shop ali i u kafiću East of Main Cafe gde je večerao sa Maureen koja je osmislila projekat Limelight – humanitarni pozorišni program namenjen deci koja žive u problematičnom kraju Vankuvera. Ovaj kafe doprineo je projektu utoliko što procenat od svake kupovine odlazi na projekat Limelight.\nSvojim fanovima i kolegama ostaće u lepom sećanju, posebno zato što je svoje poslednje dane proveo čineći dobra dela za ugrožene.\nNjegova verenica Lea Michele još uvek se nije oglasila na društvenim mrežama. Njen predstavnik za javnost rekao je u kratkoj izjavi “Molimo vas da poštujete Leinu privatnost tokom ovog strašnog perioda.”\nŠto se tiče novih informacija o smrti popularnog glumca, spekuliše se da su u njegovoj hotelskoj sobi pronađeni alkohol i neke nedozvoljene supstance, ali to još uvek nije zvanično. Pravi uzrok smrti biće saopšten u naredna 24 sata.\nNaslov: Re: Glee Uto Jul 16, 2013 2:14 pm\nA samo kad pomislim da su trebali da se vencaju za dve nedelje\nNaslov: Re: Glee Sre Jul 17, 2013 10:53 am\nBas bzvz :/ A i dalje se izgleda ne zna od cega je umro :S\nNaslov: Re: Glee Sre Jul 17, 2013 3:30 pm\nProcitala sam da su u sobi pronadjeni alkohol i narkotici\nNaslov: Re: Glee Sre Jul 17, 2013 4:11 pm\nSteta, a bio je tako mlad.. A tako su mng zavrsili :/\nNaslov: Re: Glee Sre Jul 17, 2013 7:13 pm\nBas steta Pa jbg, mnogi su zavrsili kao i on, ali nikako da se opamete ostali.\nNaslov: Re: Glee Čet Jul 18, 2013 10:22 am\nAdam Lambert ce se prikljuciti ekipi u 5. sezoni\nNaslov: Re: Glee Čet Jul 18, 2013 5:09 pm\nBilo je danas bas u 24 sata da je umro od mesavine alkohola i heroina :Smada neki policajac nije hteo da otkriva detalje na pitanje da li se radi o predoziranju, jer je valjda on skoro bio na rehabilitaciji, mislim Cory....\nOvo za Adama je cool, iako ja njega bas nes ne slusam xD\nNaslov: Re: Glee Čet Jul 18, 2013 6:21 pm\nPa da, bio je do skoro na rehabilitaciji, bas mi je zao. Ja i dalje ne mogu da verujem da je mrtav, toliko mi je nestvarno sada kada gledam seriju.\nNaslov: Re: Glee Čet Jul 18, 2013 7:03 pm\nUzasno je to, kako jedan dan te ima a drugi vec nisi tu :S\nNaslov: Re: Glee Sre Avg 14, 2013 3:44 pm\nGledala sam prve dve sezone serije, nije loša, ali nisam imala vremena za ostale sezone..\nA što se tiče Korijeve smrti..baš sam se rastužila kad sam čula :S posebno zato što su trebali da se venčaju..jadna Lea gledala sam kad je primala nagradu na TCA i kad je rekla da njemu posvećuje..kad je počela da plače, i ja sam :'(\nNaslov: Re: Glee Sre Avg 14, 2013 4:42 pm\nJa sam konacno nastavila da gledam seriju, mada mi je veoma nezgodno da gledam Korija Ali mi je toliko zabavan u seriji da prosto ne mogu da odolim. A Lea, i ja sam plakala, bas mi je zao\nNaslov: Re: Glee Pet Jun 23, 2017 9:36 pm\nZyrus je još pre deset godina kao Charice stigao sa rodnih Filpina u SAD-u, gostujući u esmisijama Ellen DeGeneres i Oprah Winfrey, a slavu je stekao svojim senzacionalnim vokalom i nastupima sa čuvenim producentom Davidom Fosterom, kao i ulogom u seriji Glee, gde je ukrstio glas sa Leom Michele u duetu Telephone.\nNaslov: Re: Glee


Murinjo dobio otkaz! - Sportklub\nPremier League Autor:Saša Ozmo19. apr. 202111:30 > 12:0318 komentara\nŽoze Murinjo dobio je otkaz na mestu menadžera Totenhema!\nRajan Mejson i Kris Pauel preuzeće kormilo Pevaca dok uprava ne pronađe novog stalnog menadžera.\nPR: Murinjo zarobljen u vremenu\nPortugalac napušta Totenhem posle godinu i po dana, pošto je 23. novembra 2019. godine nasledio Maurisija Poćetina. Tu sezonu završio je na šestom mestu u Premijer ligi, a posle odličnog starta nove sezone, Spursi su se čak spominjali i kao kandidati za titulu.\nMeđutim, stvari su vrlo brzo krenule nizbrdo, bilo je i povreda, pa je Totenhem sada sedmi na tabeli sa 50 bodova, pet manje od Vest Hema, koji je na četvrtoj poziciji koja vodi u Ligu šampiona.\nNi u drugim takmičenjima nije išlo bolje: u februaru je Totenhem primio pet golova i ispao u četvrtfinalu FA kupa od Evertona, a novi šok bila je eliminacija od Dinamo Zagreba u osmini finala Lige Evrope.\nMeđutim, u Liga kupu je Totenhem dogurao do finala, koje je na programu 25. aprila. Rival je Mančester siti, a Portugalac neće dobiti šansu da juri novi trofej u bogatoj karijeri.\nTotenhem je bio treći engleski klub koji je u karijeri vodio 58-godišnji Murinjo. Najdublji trag ostavio je u Čelsiju, koji je vodio u dva navrata (2004-2007. i 2013-2015), a bio je i menadžer Mančester junajteda od maja 2016. sve do otkaza u decembru 2018.


Naime, prvi dan (petak) su u sportskom centru Crvenke zaigrali dječaci 2000. godište, te su poraženi uz minimalnu prednost prvaka Srbije, novosadske Vojvodine. Međutim, to dječake nije sputalo niti u jednom trenutku, pa su odmah nakon odmora u hotelu u utakmici protiv ekipe Budućnosti upisalu visoku pobjedu. Zadnju utakmicu u grupnoj fazi dječaci 2000. godište su igrali protiv ekipe Bačke Palanke, te izborili polufinale.\nPolufinalni susret se igrao narednog dana (subota), gdje su 2000. godišta vrlo lahko savladala domaćina, RK Crvenka i time izborili finale. U finalu je nedostajalo malo sreće, te je Trofej Crvenke otišao ekipi Lavova.\nPored toga, dječaci u ovoj selekciji su pobrali sve pojedinačne nagrade. Adi Pašalić je bio najbolji igrač i strijelac turnira, a Harun Hodžić najbolji golman.\nOdmah po završteku turnira za 2000. godišta, počelo je takmičenje za kadete (1998. godišta). Takmičenje u grupi je otvoreno visokom pobjedom protiv ekipe Vrbasa, te pobjedom protiv RK Apatin. U utakmici protiv domaćina, Čelik Junior je i sa 1998. godištem izborio polufinale, a u konačnici su protiv Crvene Zvezde igrali za treće mjesto koje je na kraju i osvojeno.\nNajbolji pojedinci u ovoj selekciji su bili Muhamed Ajanović - najbolji strijelac turnira, te Adi Pašalić najbolje lijevo krilo turnira.\nEkipa trenera i uprave Čelik Juniora koja je prisustvovala ovom turnira, isti je ocjenila kao vrlo kvalitetan: "Na turniru u Srbiji nastupilo je dosta ekipa koje posjeduju jako dobre igrače koji nastupaju za reprezentaciju Srbije. Naš cilj je bio da što bolje predstavimo našu školu rukometa i grad Zenicu, a što smo i uspjeli. Naši dječaci rođeni 2000. godine su osvojili drugo mjesto, te pobrali sve pojedinačne nagrade, a kadeti treće mjesto pobjedivši Crvenu Zvezdu. Organizatori su bili odlični domaćini, vrlo susretljivi, te su našim dječacima pružili jedno nezaboravno iskustvo i druženje. Ono što je najvažnije jeste da su dječaci sretni i zadovoljni. Koristimo priliku da čestitamo svim našim igračima, jer su pokazali da se rad, red i disciplina isplate." - kazali su iz Čelik Juniora.\nU narednih mjesec dana škola rukometa "ČELIK JUNIOR" će učestvovati na još dva turnira - TURNIRA PRIJATELJSTVA u Zenici od 8. do 11. januara, te turniru Zaprešiću - Zagrebu od 17. do 18. januara.\nViše iz kategorije: « Maksimalan učinak KK Kengura Šahovski turnir Zenica 2014 »


ZLO PROLEĆE: Centrala svesna situacije u vranjskom SNS-u | VRANJSKE\nZLO PROLEĆE: Centrala svesna situacije u vranjskom SNS-u\n24.04.2018 10:22 » 04.06.2019 12:16\nZa javnost gladac, unutra... FOTO FB\nSukobi u SNS-u u Vranju, posebno podnošenje krivične prijave direktora Škole za obrazovanje odraslih Svetislava Stanojkovića protiv Aleksandra Janjića, jednog od lokalnih funkcionera vranjskih naprednjaka, biće tema analize u centrali stranke u Beogradu prilikom prolećnog čišćenja u lokalnim odborima naprednjaka, saznaju InfoVranjske iz dva izvora, iz GrO SNS u Vranju i sa nivoa okruga u ovoj stranci.\nPomenuti izvori navode da je u centrali stranke «sa iznenađenjem i ogorčenjem» primljena informacija da jedan član SNS podnosi krivičnu prijavu protiv drugog i to zbog pretnje, te da se tako nešto „nije smelo desiti u naprednjačkim redovima“, jer ne doprinosi jačanju ugleda i uticaja stranke u javnosti na svim nivoima.\n- Ovo je samo jedan od segmenata prolećnog čišćenja u redovima SNS koje je najavio Darko Glišić, sekretar Izvršnog odbora Glavnog odbora u Beogradu, ali je najvažniji kriterijum najavljenog pročišćavanja u stranci «loš rad lokalnih odbora i nedolično ponašanje» - ističe jedan od sagovornika Info Vranjskih iz pomenutih izvora.\nSa sastanka Gro SNS-a: Zna centrala šta mi radimo! FOTO FB SNS-a Vranje\nDa stvari u SNS-u u Vranju nisu idealne u onoj meri u kojoj se to prikazuje javnosti, svedoče i informacije o tome da je centrala potpuno svesno šta se radi po Vranju, i ko to i zašto radi.\n- To je ono što najviše brine funkcionere SNS u Vranju, pošto je i lošeg rada i nedoličnog ponašanja bilo na pretek, pa se neće moći da sakriju iza rezultata na parlamentarnim i predsedničkim izborima, jer je to Vučićeva zasluga, a ne stranačkih funkcionera iz Vranja i Pčinjskog okruga - smatra sagovornih Info Vranjskih iz SNS.\nNIJE IM LAKO: I vranjski odbor SNS-a u programu "prolećnjeg čišćenja"\nSNS PROTIV NAPREDNJAKA: 37 dopisa centrali za ČIŠĆENJE SNS-a\nkakve njuske.hhahhahh.kao da\n10:49 | 24.04.2018\nkakve njuske.hhahhahh.kao da je odbor iz neog sela.pa da,ovde tesko da ima jedan Vranjanac\nPolako tek ce vidite,\n11:09 | 24.04.2018\nPolako tek ce vidite, Aritonovic preti ljudima, sikanira, prati kamerama, vredja, ponizava i otpusta ljude. Bez pameti, izgubljen u vremenu i prostoru. Posle upada njegove zene u opstinu i "prevaspitavanja" sekretarice, poziva radnike i preti "racionalizacijom"! Oni samo to umeju, da ruse, otpustaju. E moj Vucicu, ko se sve krije iza tvog imena!!!\nDa li se Aritonovic aferom\nKo stiti pacove?\n12:27 | 24.04.2018\nDa li se Aritonovic aferom svakerka nedolicno ponasao i pretnjma zaposlenima po gradskoj upravi? Da li se Mice aferom humanitarca i laganjem nedolicno ponasao? Da li se Bulatovic zauzimanjem skolskog dvorista i rupom u bazenu koji ne radi i nije za upotrebu nedolicno ponasao kupovinom stana od 85 000 u Beogradu (odakle pare ) i zaposljavanjem zene bez strucne spreme u medicinski centar nedolicno ponasao? Da se Anta konobar davanjem dozvole cincaru mimo zakona o nedolicno ponasao? Sve su to pitanja za Vucica. Jer kako kaze Anta konobar ko jebe vranjske i ove sto pisu kad nas stiti Vucic. Vucicu da li stitis ove nedolicne?\nKakva bagra....jos se sad\n13:05 | 24.04.2018\nKakva bagra....jos se sad pomesali sa onom predhodnom bagrom iz SPSa..sto ih najurismo svi zajedno....e sad treba motke u ruke pa udri gamad....sta su ovo na slici..doktori nauka...za pljacku....stidim se sto sam glasao za ovu bagru....jer imate jos nekog rodjaka da udomite..ili ce prelazite na siru familiju....!?\nNIKA SE VRACA! Najnovija\n13:28 | 24.04.2018\nNIKA SE VRACA! Najnovija informacija iz centrale, novi poverenik za GO SNS bice Dragan Nikolic.\nCitam ove komentare i kao da\n15:52 | 24.04.2018\nCitam ove komentare i kao da ih je pisao jedan isti ...tuzno!\nIsti komentari na slicne\nIsti komentari na slicne vesti kako ne dosadi 2,3 coveka da non stop pljuju !\nHaahaaa ma daj bee kakav Nika\n15:54 | 24.04.2018\nHaahaaa ma daj bee kakav Nika sto ti je na tebe ???!\nSNS nikada nije imao vecu\n15:57 | 24.04.2018\nSNS nikada nije imao vecu podrsku iz centrale. Kraj ce kaze\nKad bagra sedne u fotelju,\nKad bagra sedne u fotelju, tesko da ce svojevoljno da ustane odatle.\nHahah, ne lupajte, niko iz\nHahah, ne lupajte, niko iz SNS nikada ne bi dao izjavu "novinaraima" kvazi Vranjskih..... pozdrav za Crvenu bandu koja vas tera da ovo pisete\nKakav sljam....kad se\n16:40 | 24.04.2018\nKakav sljam....kad se pogledam u ogledalo,sramota me za koga sam glasao...fali im samo jos Djosa,Srecko i Boske...kakva kriminalna i pljackaska grupa....ovi su gori od Zemunskog klana...samo sto su ovi drugi ubijali...a ovi prvi te nateraju da se sam ubijes...eto to je razlika....\nOva prva slika je sramota za\n17:06 | 24.04.2018\nOva prva slika je sramota za ovaj grad...ovaj sljam treba oterati sto pre....ovo su klasicni pljackasi ovog grada...fali jos par njih na slici i da se zaokruzi prica...a ti Moso..okosi travu po grad,zmije ce ne pojedev...nijedna zelena povrsina u gradu da nije okosena...preripate se po kancelarije..ako nemate benzin,radnici i kose imate,muskarci neka kose a one napirlitane,neka nose vodu i neka im prave sendvice na kosci...radite nesto...vidis da postadosmo dzungla...\nSvi mi koji se smatramo\nSvi mi koji se smatramo savršenim, kad dobijemo svest o tome koliko smo nesavršeni, da pođemo prvo od sebe, tek onda da kritikujemo druge!\n..nemoj tako jako..filozofski\n19:34 | 24.04.2018\n..nemoj tako jako..filozofski...ove sns-ovce, ne treba posamtrati sa te strane...\n...oni nemaju ni jednu vrednosnu odliku, a ti hoces da ih filozofski edukujes...nemoj molim te..\n...prvi znak gluposti je potpuno odsustvo...stida...\nI talentovanu da najuri\nUz pesmu Lido bruji carsija\n21:56 | 24.04.2018\nI talentovanu da najuri centrala, otpušta za stalno radnici a drugaricu što je primila na pp poslovi na bolovanje se setka gradom. Hoću da mene vrati na posao da menjam joj radnicu do povratka sa bolovanja.\nVidite te face gladne i\n08:50 | 26.04.2018\nVidite te face gladne i pohlepne samo su zbog jedne stvari tu a to je da se sto vise napljackaju ne birajuci sredstva gazeci preko leseva.\nA Denzijeva faca za neki film i to teska komedija. covek boluje od pohlepu.